Jeremia 29 | Alkitab TOBA\n← Jeremia 30\nJeremia 28 →\n29:1 On do hata ni surat na tinongos ni panurirang Jeremia sian Jerusalem tu pasipasi ni sintua angka na tarbuang i dohot tu angka malim dohot tu angka panurirang dohot tu sandok bangso i, angka naung binuangkon ni si Nebukadnesar sian Jerusalem tu Babel.\n29:2 Dung tarboan raja Jekonya dohot jolmana ro di angka na pinangkis, angka induk ni Juda dohot Jerusalem dohot angka pande hau dohot pande bosi sian Jerusalem.\n29:3 Na tinongosna tu Babel marhite sian si Eleasa, anak ni si Sapan, dohot si Gemaria, anak ni si Hilkia, na sinuru ni si Sedekia, raja sian Juda, tu si Nebukadnesar raja sian Babel, ninna do:\n29:4 Songon on do hata ni Jahowa Zebaot, Debata ni Israel, tu saluhut naung tarbuang, angka na hubuangkon sian Jerusalem tu Babel:\n29:5 Pauli hamu angka bagas, laos ingani hamu, jala pungka hamu angka porlak, laos pangan hamu parbuena!\n29:6 Buat hamu ma parompuan bahen jolmamu, asa tumubuhon anak dohot boru hamu; paorohon hamu anakmuna jala boruhon hamu borumuna, asa tumubuhon anak dohot boru nasida, asa sopar hamu disi, jala unang moru bilanganmuna.\n29:7 Ringkoti hamu huhut hasonangan ni huta habuanganmuna na hubahen i, jala tangiangkon hamu nasida tu Jahowa, ai molo marhasonangan huta i, marhasonangan ma dohot hamu.\n29:8 Songon on do hata ni Jahowa Zebaot, Debata ni Israel: Unang olo hamu paotootoon ni panurirangmuna manang pangarunding angka na di tongatongamuna, jala unang patangitangi hamu nipi, angka na niipimuna.\n29:9 Ai sipaotooto do na sinurirangkonnasida tu hamu marhitehite goarhu; ndang ahu marsuru nasida, ninna Jahowa.\n29:10 Ai songon on do hata ni Jahowa: Molo dung gok na pitupulu taon i di Babel, ebatanku ma hamu dohot pasintongkon tu hamu bagabagangku na denggan i asa mamboan hamu mulak tu inganan on.\n29:11 Ai nunga tangkas huboto sangkap angka na husangkapi taringot tu hamu, ninna Jahowa, sangkap hasonangan do tahe ndada tu hamagoan, asa ahu mangalehon tu hamu ujung na hinalungunhonmuna.\n29:12 Jadi pajoujouonmuna ma ahu, huhut laho hamu martangiang tu ahu, gabe tangihononku ma hamu.\n29:13 Jala luluanmuna ma ahu laos jumpang hamu, molo tung dilului hamu ahu sian nasa rohamuna.\n29:14 Jadi jumpang hamu ma ahu, ninna Jahowa, jala mulak bahenonku angka na tarbuang sian hamu, jala papunguonku hamu sian saluhut bangso parbegu dohot sian saluhut inganan haambolonganmuna na sai laon na hubahen i, ninna Jahowa, jala mulak hamu boanonku tu inganan haborhatanmuna hian laho tarbuang.\n29:15 Hape didok hamu do: Nunga adong panurirang di hami di Babel, dipahehe Jahowa.\n29:16 Ai songon on do hata ni Jahowa taringot tu raja, na marhabangsa di habangsa ni si Daud dohot taringot tu sandok bangso na maringan di huta on, i ma hahaanggimuna angka na so tarboan rap dohot hamu tu habuangan.\n29:17 Songon on do hata ni Jahowa Zebaot: Ida ma, ahu manongoshon tu tongatonganasida podang, haraparon dohot begu antuk, jala ahu mambahen nasida songon antajau na busuk, angka na so tarpangan dibahen hinabusukna.\n29:18 Jala ahu paburuburu nasida marhitehite podang, haraparon dohot begu antuk, jala bahenonku nasida gabe siruparupaon ni saluhut harajaon, angka na di tano on, gabe bura jala gabe hasonggoton, gabe sirehereheon dohot siinsakinsahan di tongatonga ni saluhut bangso parbegu, haambolongannasida na hubahen i.\n29:19 Ala na so ditangihon nasida angka hatangki, ninna Jahowa, uju na husuru tu nasida angka naposongku, angka panurirang i, tole manogotna i, tole potangna, hape ndang olo hamu manangihon hatanasida i ninna Jahowa.\n29:20 Dibahen i tangihon ma hata ni Jahowa, saluhut hamu angka na tarbuang i, angka naung husuru sian Jerusalem tu Babel.\n29:21 Songon on do hata ni Jahowa Zebaot, Debata ni Israel, taringot tu si Ahab, anak ni si Kolaia dohot taringot tu si Sedekia anak ni si Maaslia, angka na manurirangkon sipaotooto tu hamu marhitehite goarhu: Ida ma, ahu na pasahathon nasida tu bagasan tangan ni si Nebukadnesar raja sian Babel, asa mate dibunu nasida di jolo ni matamuna.\n29:22 Jala ingkon buaton sian nasida sada bura di saluhut angka na tarbuang sian Juda, angka na di Babel, songon on: Sai dibahen Jahowa ma tu ho suang songon na tu si Sedekia dohot songon na tu si Ahab, na tinutung ni raja sian Babel di bagasan api.\n29:23 Ala naung binahennasida haotoon di Israel, jala marmainan nasida dohot jolma ni dongannasida, jala dihatahon hata sipaotooto marhitehite goarhu, na so hutonahon i tu nasida. Alai ahu do sibotosa jala sitindangisa, ninna Jahowa.\n29:24 Jala tu si Semaya isi ni Nehelam i, ingkon dohononmu songon on:\n29:25 Boti hata ni Jahowa Zebaot, Debata ni Israel, ala naung tinongosmi angka surat marhitehite goarmu tu saluhut halak angka na di Jerusalem dohot tu malim Sepania, anak ni si Maaseya dohot tu saluhut angka malim, songon on:\n29:26 Nunga dipabangkit Jahowa ho gabe malim singkat ni malim Joiada, asa hamu gabe siramoti joro ni Jahowa mangaranapi ganup baoa na lalaen dohot na manurirangi, asa bahenonmu ibana tu hurungan dohot tu beangan.\n29:27 On pe boasa tung so mangonai hata ho tu si Jeremia isi ni Anatot, na manurirangi tu hamu?\n29:28 Ala naung tinongosna i tu hami tu Babel mandok: Laon dope hamu disi. Pauli hamu ma angka bagas jala ingani hamu, jala pungka hamu angka porlak asa panganonmuna parbuena.\n29:29 Jadi dijaha malim Sepania ma surat i tu pinggol ni panurirang Jeremia.\n29:30 Dung i ro ma hata ni Jahowa tu si Jeremia songon on:\n29:31 Suruhon ma suruanmu manopot saluhut angka naung tarbuang paboahon: Songon on do hata ni Jahowa taringot tu si Semaya isi ni Nehelam i: Ala naung manurirangi si Semaya tu hamu, so manang ahu marsuru ibana, jala dipanalom rohamuna marhaposan tu sipaotooto.\n29:32 Dibahen i songon on do hata ni Jahowa: Ida ma, marlulu ma ahu dompak si Semaya isi ni Nehelam i dohot dompak pinomparna. Ndang jadi adong di ibana nanggo sahalak, na maringan di tongatonga ni bangso on, jala ndang jadi idaonna na denggan sibahenonku tu bangsongkon ninna Jahowa; ala naung hinatahonna parbalion sian Jahowa.


I Musa 26 | Alkitab TOBA\n← I Musa 27\nI Musa 25 →\n26:1 Dung i masa ma muse haleon di tano i, di balik ni haleon parjolo i, na masa uju di ngolu ni si Abraham, jadi bungkas ma si Isak tu Gerar mandapothon si Abimelek, raja ni halak Palistim.\n26:2 Dung i ditopot Jahowa ma ibana, didok ma: Unang ho tuat tu tano Misir, sai ingani ma tano sipaboaonku tu ho.\n26:3 Maisolat ma ho di tano on, asa hudongani ho, jala hupasupasu ho; ai tu ho dohot tu pinomparmu lehononku sogot sandok tano on, jala pahotonku ma uari, na huuarihon i tu si Abraham, amami.\n26:4 Jala patoroponku do pinomparmi, songon bintang angka na di langit, jala lehononku ma tu pinomparmi sandok tano on, jala dapotan pasupasu sogot saluhut bangso ni tano on marhitehite Pinomparmi.\n26:5 Ala na tinangihon ni si Abraham soarangki, jala diradoti uhumhu, angka tonangku, angka patikku dohot podangku.\n26:6 Asa maringan di Gerar ma si Isak i.\n26:7 Alai ia usouso halak, isi ni luat i taringot tu jolmana, gabe didok ma: Ibotongku do ibana, ai mabiar do ibana mandok, jolmangku do i, asa unang dibunu isi ni luat i ibana, ala ni si Rebekka, ai na uli rupa do ibana.\n26:8 Hape dung na nia leleng ibana disi, mandulo ma si Abimelek, raja ni halak Palistim sian pandiloan, gabe diida ma si Isak margait dohot si Rebekka jolmana i.\n26:9 Jadi dijou si Abimelek ma si Isak, ninna ma: Antong jolmam do ibana hape, boasa ma tung dohononmu: Ibotongku ibana? Jadi ninna si Isak ma mandok ibana: Atek tung mate ahu maon humongkop ibana, ninna rohangku.\n26:10 Dung i ninna si Abimelek ma: Boasa ma tung songon i bahenonmu tu hami? Otikan nari diparangkupi sada sian bangso i jolmam modom, gabe parohon dosa ho tu hami.\n26:11 Dung i ditingtingkon si Abimelek ma tu saluhut parripena i, ninna ma: Manang ise na mangkaori bayo on dohot jolmana i, ingkon marutang hosa ibana.\n26:12 Dung i mangordang ma si Isak di tano i, jadi jumpangsa ma di na sataon i lompit saratus, ai dipasupasu Jahowa do ibana.\n26:13 Jadi jolma na sangap ibana, gabe lam timbul situtu.\n26:14 Torop ma birubiruna dohot lombuna, torop dohot naposona. Jadi mangiburu ma halak Palistim mida ibana.\n26:15 Disosopi halak Palistim ma sude sumur, angka na hinali ni naposo ni amana, di ngolu ni si Abraham, amana i, jala digohi dohot tano.\n26:16 Pola dohot si Abimelek mandok tu si Isak: Bungkas ma ho sian lambungnami on, ai sumangap situtu do ho sian hami.\n26:17 Jadi bungkas ma si Isak sian i, mangulon ma ibana di rura Gerar, laos disi ibana maringan.\n26:18 Dung i diulahi si Isak mangkali sumur angka na hinali uju di ngolu ni si Abraham, amana i, angka na sinosopan ni halak Palistim, dung mate si Abraham, jala dibahen goarna mangihuthon goar, angka na binahen ni amana i nahinan.\n26:19 Mangkali dohot angka naposo ni si Isak di rura i, gabe jumpang nasida disi sada sumur (aek mual) na mangolu.\n26:20 Alai dibadai angka parmahan na sian Gerar ma angka parmahan ni si Isak, ninna ma: Hami do nampuna aek on. Jadi dibahen ma goar ni Sumur i: Esek (parbadaan), ala na dibadai nasida ibana disi.\n26:21 Dung i dihali nasida ma sada sumur na asing, ipe diguluti nasida do, jala dibahen ma goarna Sitna (pargulutan).\n26:22 Jadi bungkas ma ibana sian i, dihali muse sada sumur na asing, ndang marbadai nasida ala ni, jadi dibahen ma goarna Rehobot (inganan na lambas), ai nunga dipalambas Jahowa di hita ninna, jala sopar hita di tano on tumpahanna.\n26:23 Dung i bungkas ibana sian i nangkok tu Berseba.\n26:24 Bornginna i ro ma Jahowa manopot ibana, didok ma: Ahu do Debata ni si Abraham, amami, unang ho mabiar, ai dongananku jala pasupasuonku do ho, jala patoroponku pinomparmu ala ni si Abraham naposongki.\n26:25 Jadi dipauli ma disi sada langgatan, jala dipajoujou goar ni Jahowa, dipahembang ma disi undungundungna, jala dihali naposo ni si Isak disi sada sumur.\n26:26 Dung i diebati si Abimelek ibana sian Gerar dohot si Ahuzat, alealena i dohot si Pikol, partogi ni paranganna.\n26:27 Alai ninna si Isak ma mandok nasida: Boasa ro hamu manopot ahu, hasomoran ni rohamuna, jala dipabungkas hamu ahu sian lambungmuna i.\n26:28 Jadi ninna nasida ma: Tandap do huida hami, didongani Jahowa ho, dibahen i hudok hami: Ua marbulan be ma hita, tabahen ma janjinta.\n26:29 Na so tupa bahenonmu tu hami na jat, songon hami, ndang huhahua hami ho, holan uhum na denggan hubahen hami tu ho, jala mardamedame ho bungkas hupasombu hami. On pe na pinasupasu ni Jahowa do ho nuaeng.\n26:30 Dung i dihobas si Isak ma panganonnasida, jadi mangan jala minum nasida.\n26:31 Dung i manogotna i sogot be ma nasida hehe, jala masipabulanan nasida. Dung i dipaborhat si Isak ma nasida, gabe laho ma nasida mardamedame.\n26:32 Sadarina i ro ma angka naposo ni si Isak paboahon tu ibana taringot tu sumur na hinalinasida i, angka ninna ma tu ibana: Nunga jumpangan aek hami.\n26:33 Jadi dibahen ma goarna: Seba (parbulanan), ala ni do umbahen margoar huta i Berseba (sumur parbulanan) rasirasa nuaeng.\n26:34 Jadi dung marumur opatpulu taon si Esau, dibuat ma si Judit, boru ni si Beeri, marga Het dohot si Basemat, boru ni si Elon marga Het, bahen jolmana.\n26:35 Alai marsak do roha ni si Isak dohot si Rebekka dibahen nasida.


II Raja-raja 15 | Alkitab TOBA\n← II Raja-raja 16\nII Raja-raja 14 →\n15:1 Paduapulupitutaonhon dung gabe raja sian Israel si Jerobeam, bangkit raja sian Juda ma si Azaria, anak ni si Amasia.\n15:2 Marumur sampulu onom taon ibana di na bangkit raja, jala limapulu dua taon lelengna ibana mangarajai di Jerusalem; ia goar ni inana, i ma Nai Jekolia sian Jerusalem.\n15:3 Dung i diulahon ibana ma lomo ni roha ni Jahowa, sandok songon na binahen ni si Amasia, amana i.\n15:4 Holan angka tambak i ndang dilohai; sai tole dope halak situan na torop i mamele dohot manutung daupa di atas angka tambak i.\n15:5 Jadi ditorui Jahowa ma rajai, gabe puruon ibana sahat ro di ari hamamatena, gabe punjung ibana maringan di bagasan sada jabu. Alai anggo si Jotam, anak ni rajai, mangarajai bagasna i dohot manguhum bangso isi ni luat i.\n15:6 Jamita na tinggal i dope sian si Azaria ro di sude na niulana, nda tarsurat do i di bagasan buku jamita ni angka raja sian Juda?\n15:7 Dung i monding ma si Azaria gabe top dohot angka ompuna, jala tartanom ibana di lambung ni angka ompuna di huta ni si Daud, jadi si Jotam anakna i bangkit raja singkatna.\n15:8 Patolupuluualutaonhon dung gabe raja sian Juda si Azaria bangkit raja ma si Sakaria, anak ni si Jerobeam gumomgom Israel di Samaria, onom bulan lelengna.\n15:9 Dung i diulahon ibana ma sogo ni roha ni Jahowa, suang songon na binahen ni angka ompuna. Ndang dipasurut rohana sian angka dosa ni si Jerobeam, anak ni si Nebat, na mangela Israel mambahen dosa.\n15:10 Dung i mambahen parbulanon ma si Sallum, anak ni si Jabes, mangalo ibana, laos dibunu ma rajai di adopan ni situan na torop i gabe mate, jadi ibana ma bangkit raja singkatna.\n15:11 Jamita na tinggal i dope sian si Sakaria, ida ma, tarsurat do i di bagasan buku jamita ni angka raja sian Israel.\n15:12 Jala on do hata na nilumbahon ni Jahowa hian tu si Jehu, uju na nidokna: Ingkon anakmu ro di sundut paopathon hundul di atas habangsa ni Israel; jadi saut ma songon i.\n15:13 Patolupulusiataonhon dung gabe raja sian Juda si Usia, bangkit raja ma si Sallum anak ni si Jabes, jala holan sabulan lelengna ibana mangarajai di Samaria.\n15:14 Ai nangkok ma si Menahem, anak ni si Gaddi, sian Tirza, jala sahat ibana tu Samaria, jala ditodos ma si Sallum, anak ni si Jabes di Samaria, gabe mate, jadi ibana bangkit raja singkatna.\n15:15 Jamita na tinggal i dope sian si Sallum ro di parbulanon na binahenna i, ida ma tarsurat do i di bagasan buku jamita ni angka raja sian Israel.\n15:16 Uju i ma ditaban si Menahem huta Tirza jala dibunu sude pangisina ro di isi ni partalpahanna olat ni Tirza; ala so olo nasida mangungkap harbangan mangoloi patu umbahen dibunui nasida, jala dilapa sude parompuan na marhangoluan.\n15:17 Patolupulusiataonhon dung gabe raja sian Juda si Azaria, bangkit raja ma si Menahem, anak ni si Gaddi gumomgom Israel di Samaria sampulu taon lelengna.\n15:18 Jala diulahon ibana do sogo ni roha ni Jahowa; ndang dipasurut rohana saleleng mangolu ibana sian angka dosa ni si Jerobeam, anak ni si Nebat, na mangela Israel mambahen dosa.\n15:19 Dung i ro ma si Pul, raja sian Assur manola tano i. Jadi dilehon si Menahem ma tu si Pul saribu talenta perak, asa ditolongi ibana pahothon harajaon i di bagasan tanganna.\n15:20 Ia perak i didokkon si Menahem do guguon ni halak Israel, sude halak paradongan tahe margugu, limapulu sekkel perak sasahalak lehononna tu raja sian Assur, jadi muli ma raja sian Assur, ndang tinggal ibana di bagasan luat i.\n15:21 Jamita na tinggal i dope sian si Menahem ro di sude na niulana, nda tarsurat do i di bagasan buku jamita ni angka raja sian Israel?\n15:22 Dung i monding ma si Menahem gabe top dohot angka ompuna, jadi si Pekahia anakna i bangkit raja singkatna.\n15:23 Palimapulutaonhon dung gabe raja sian Juda si Azaria, bangkit raja ma si Pekahia, anak ni si Menahem gumomgom Israel di Samaria, dua taon lelengna.\n15:24 Jala diulahon ibana do sogo ni roha ni Jahowa, ndang dipasurut rohana sian angka dosa ni si Jerobeam, anak ni si Nebat, na mangela Israel mambahen dosa.\n15:25 Dung i marbulan ma si Peka, anak ni si Remalia, ulubalangna i mangalo ibana, laos ditodos ma ibana di Samaria di bagasan jabu ni rajai rap dohot si Argob dohot si Arje angkup ni limapulu halak isi ni Gilead donganna; dung dibunu rajai gabe ibana bangkit raja singkatna.\n15:26 Jamita na tinggal i dope sian si Pekahia ro di sude na niulana, ida ma, tarsurat do i di bagasan buku jamita ni angka raja sian Israel.\n15:27 Palimapuluduataonhon dung gabe raja sian Juda si Azaria, bangkit raja ma si Peka, anak ni si Remalia gumomgom Israel di Samaria, duapulu taon lelengna.\n15:28 Jala diulahon ibana do sogo ni roha ni Jahowa; ndang dipasurut rohana sian angka dosa ni si Jerobeam, anak ni si Nebat, na mangela Israel mambahen dosa.\n15:29 Uju di tingki ni si Peka, raja sian Israel, ro ma si Tiglat-Pilesar, raja sian Assur, ditaban ma huta Ijon, Abel Betmaaka, Janoa, Kedes, Hazor, Gilead, Galilea ro di sude tano Naptali, jala dibuangkon angka pangisina i tu Assur.\n15:30 Dung i marbulan ma si Hosea, anak ni si Ela mangalo si Peka, anak ni si Remalia, jala ditodos ibana gabe mate, jadi ibana bangkit raja singkatna paduapulu taonhon hinarajahon ni si Jotam, anak ni si Usia.\n15:31 Jamita na tinggal i dope sian si Peka ro di sude na niulana, ida ma tarsurat do i di bagasan buku jamita ni angka raja sian Israel.\n15:32 Paduataonhon dung gabe raja sian Israel si Peka, anak ni si Remalia, bangkit raja sian Juda ma si Jotam, anak ni si Usia.\n15:33 Marumur duapulu lima taon ibana di na bangkit raja, jala sampulu onom taon lelengna ibana mangarajai di Jerusalem; ia goar ni inana, i ma Nai Jerusa, boru ni si Sadok.\n15:34 Jala diulahon ibana do lomo ni roha ni Jahowa, sandok songon na binahen ni si Usia amana i.\n15:35 Holan angka tambak i ndang dilohai, sai tole dope halak situan na torop i mamele dohot manutung daupa di atas angka tambak i. Ibana huhut pauli pintu harbangan parjulu di joro ni Jahowa.\n15:36 Jamita na tinggal i dope sian si Jotam ro di sude na niulana, nda tarsurat do i di bagasan buku jamita ni angka raja sian Juda?\n15:37 Di tingki uju i ma dipungka Jahowa marsuru si Resin, raja sian Ram dohot si Peka, anak ni si Remalia mangalo Juda.\n15:38 Dung i monding ma si Jotam gabe top dohot angka ompuna, jala tartanom di lambung ni angka ompuna di huta ni si Daud ompuna i. Jadi si Ahas, anakna i bangkit raja singkatna.


PILIPPI 1 - BIBLE & BUKU ENDE ONLINE\n1:7 Tama do songon i rohangku mida hamuna sude, ala na di bagasan rohangku hamuna. Ai rap partohap di asi ni roha na tu ahu i do hamu saluhutna, di na tarhurung i ahu, nang di na hutariashon jala huondolhon barita na uli i.\n1:8 Ai Debata do saksingku di balga ni siholhu mida hamu sude, mangihuthon pangasii ni Kristus Jesus.\n1:9 Jala on do hupangido, naeng ma lam sumurung holong ni rohamuna, marurat di parbinotoan dohot di nasa panimbangon partondion,\n1:10 laho manangkasi na rumingkot i, asa polin hamu, so partuktuhan, sahat ro di ari ni Kristus,\n1:11 asa ramos hamu marparbue hatigoran marhitehite Jesus Kristus, bahen hasangapon jala pujipujian di Debata.\n1:12 Alai dipangido rohangku, ale angka dongan, naeng ma botoonmuna: Lam manumpak tu barita na uli do na masa di ahu:\n1:13 Pola naung gabe barita ni Kristus do angka rantengku tu sandok pangisi ni tangsi i, nang humaliang.\n1:14 Gabe dapotan pos ni roha do tumorop dongan na di bagasan Tuhan i binahen ni rantengki, gabe lam barani ma mangkatahon hata ni Debata, so pola mabiar.\n1:15 Deba tutu mangkatindangkon Kristus marroha latelate dohot badabada, alai deba sian denggan ni roha.\n1:16 Nionjar ni holong ni roha ma angka i, ala diboto, manariashon barita na uli do, umbahen na tarhurung i ahu.\n1:17 Alai na asing i manjamitahon Kristus sian roha na marbada, ndada mamolin; dihirim, tambaannasida do haporsuhon tu ahu na tarrante.\n1:18 Asa beha do? Asal ma dijamitahon Kristus, manang beha pe pangalahona; manang marroha di bagasan, manang marroha na sintong. Las do rohangku disi, nang nuaeng, nang tu jolo on.\n1:19 Ai huboto, manumpak do i tu ahu gabe hatuaonku, horhonon ni tangiangmuna dohot pangurupion ni Tondi ni Jesus Kristus.\n1:20 Ai i do na huhalungunhon jala huhirim, sandok na so tarila ahu: Tung mardongan nasa hiras ni roha, songon nasailaon, songon i nang nuaeng, marsangap Kristus marhite sian dagingku, mangolu manang mate pe ahu.\n1:21 Ai Kristus do hangoluan di ahu, jala laba nang hamatean.\n1:22 Alai anggo marparbue ulaonki hinorhon ni ngolu ni daging on, gabe ndang huboto, manang dia pillitonku.\n1:23 Duansa do manosak ahu: Malungun do ahu borhat, asa rap dohot Kristus; ai dumenggan situtu do i.\n1:24 Alai rumingkot do mian di bagasan daging ala ni hamu!\n1:25 Jala mangkaposi i, huboto ma: Mian do ahu jala tinggal rap dohot hamu sude, laho patimbul jala pahinsa haporseaonmuna,\n1:26 asa lam sumurung pamujimuna di Kristus Jesus marhite sian ahu, di na ro ahu muse tu hamu.\n1:27 Asal tu barita na uli ni Kristus ma pahombar hamu parsaoranmuna, asa huida di hamu, di na ro i ahu, manang hubege taringot tu hamu, tagan padaodao dope, paboa na hot hamu jongjong di bagasan hasadaon ni tondi jala rap marungkil, marsada ni roha mangkaporseai barita na uli.\n1:28 Tung unang ma olo hamu pambibiaran ni angka alo di agia aha pe; tanda ni hamagoanna ma i di nasida, alai di hamu tanda ni haluaon do, jala sian Debata do i.\n1:29 Ai pola diasinirohahon tu hamu, marsitaonon humongkop Kristus, ndada holan na mangkaporseai Ibana.\n1:30 Jala di hamu do nuaeng parungkilon, naung niidamuna di ahu najolo, jala na binegemuna nuaeng taringot tu ahu.


61 II Petrus | Alkitab TOBA\nCategory Archives: 61 II Petrus\nAugust 14, 2008 · 18:55\n1:1 Ahu surat ni si Simon Petrus, naposo jala apostel ni Jesus Kristus, mandapothon angka naung manjalo haporseaon na arga, rap dohot hami, marhitehite hatigoran ni Debatanta dohot Jesus Kristus, Sipalua i:\n1:2 Singkop ma di hamu asi ni roha dohot dame, marhitehite panandaonmuna di Debata dohot di Jesus, Tuhanta i!\n1:3 Dilehon hagogoon ni hadebataonna i do tu hita nasa na tau hangoluan dohot hadaulaton marhite sian naung tatanda Ibana, na manjou hita, hinorhon ni hasangaponna dohot hadengganonna sandiri.\n1:4 Marhite sian i do dilehon tu hita bagabagana angka na arga jala na balga situtu, asa hinorhon ni i gabe partohap hamu di hadebataon, dung sanga maporus hamu sian hamagoan, na di bagasan hahisapon na di portibi on.\n1:5 Dibahen i, haringgashon hamu ma sian nasa gogo, manurdukkon denggan ni parange di bagasan haporseaon i, dung i habisuhon ma di bagasan parange na denggan i;\n1:6 dung i pangarajaion diri ma di bagasan habisuhon i, dung i habengeton ma di bagasan pangarajaion diri i, dung i hadaulaton ma di bagasan habengeton i:\n1:7 Dung i holong ni roha di dongan ma di bagasan hadaulaton i, dung i holong ni roha di na saluhutna ma di bagasan holong ni roha di dongan i!\n1:8 Ai molo jumpang angka i di hamu jala ganda, ndada loasonna hamu losok jala so marparbue, laho mananda Jesus Kristus, Tuhanta i.\n1:9 Alai molo so dapot i di na deba, halak na mapitung ma i, parmata na jonok, naung lupa di haiason sian dosa, na di ibana najolo.\n1:10 Dibahen i, ale angka dongan, lam ringgas ma hamu pahothon panjouonna dohot pamillitonna di hamu; ai molo diulahon hamu i, ndang olo be hamu tinggang.\n1:11 Songon i ma buas lehononna tu hamu hamasuhon tu bagasan, harajaon salelenglelengna, na di Tuhanta Jesus Kristus, Sipalua i.\n1:12 Dibahen i, tongtong do hupaingothon angka i tu hamu, atik pe naung diboto hamu i jala naung togu rohamuna di bagasan hasintongan, na di hamu nuaeng.\n1:13 Alai tama do, didok rohangku, ahu manungguli hamu marhitehite hata sipaingot, saleleng di bagasan balebale on dope ahu.\n1:14 Ai huboto, tibu nama tadingkononku balebalengkon, songon naung pinabotohon ni Tuhanta Jesus Kristus tu ahu.\n1:15 Alai huharingkothon do, asa tongtong tarbahen hamu marningot i, dung borhat ahu.\n1:16 Ai ndada huihuthon hami angka turiturian na piningkir ni na bisuk, di na hupabotohon hami tu hamu hagogoon dohot haroro ni Tuhanta Jesus Kristus; tung diida matanami do hatongamonna i.\n1:17 Ai dijalo do hamuliaon dohot hasangapon sian Debata Ama, di na masa tu Ibana sian hasangapon na tongam i soara on: “On do Anakku, haholongan ni rohangku; na lomo do rohangku di Ibana!”\n1:18 I ma soara, na hubege hami ro sian banua ginjang i, uju rap hami dohot Ibana di dolok na badia i.\n1:19 Jadi lam hot ma, antong, hata panurirangon i di hami; jala tama marsitiopan tusi ma hamu, songon na tu palito na marsinondang di inganan na holom, paima tarida siulubalang ari i, jala binsar siboan hatiuron di bagasan rohamuna.\n1:20 On ma parjolo boto hamu: Ndang dapot hatorangan ni nasa panurirangon na tarsurat, anggo sian roha ni jolma.\n1:21 Ai ndang dung sian tahi ni jolma haroroan ni panurirangon; alai tinogihon ni Tondi Parbadia do, umbahen na marsoara angka jolma, disuru Debata.\nFiled under 2 Padan Na Imbaru, 61 II Petrus\nTagged as II Petrus\n2:1 Alai hehe do nang najolo angka panurirang pargapgap di tongatonga ni natorop; songon i nang nuaeng ro tu tongatongamuna angka guru pargapgap, siboan parsirangan hamagoan, pola do soadahononna Tuhan na manobus nasida, gabe lingkup do tu dirinasida hamagoan, diaithon nasida.\n2:2 Torop na mangihuthon pansuasaehonnasida; ala ni nasida gabe hona insak do agama hasintongan i.\n2:3 Sian roha na marpambuat parlabahononna do hamu marhitehite hata sipaotooto. Sian nahinan dope ndang sulon uhum na tu nasida, jala ndang tarlalap hamagoan di nasida.\n2:4 Ai gari angka surusuruan na mardosa, ndang diolani Debata: Na didabu do nasida tu banua toru, tu lung haholomon, paramothon nasida tu uhum.\n2:5 Nang hasiangan na robi i, ndang diolani Ibana; alai diramoti do paualu si Noak, parjamita hatigoran i, di na tinongosna aek na sumar i mangkungkupi portibi na jahat i.\n2:6 Nang huta Sodom dohot Gumora, diparsiragongi do, laho manguhumi, pajongjong lumbalumba taringot tu na masa sogot tu angka na tois.\n2:7 Alai dipalua do si Lot na tigor i, na niarsahan ni angka na so maruhum i marhitehite harorangon na niulanasida.\n2:8 Ai marhite sian na niidana dohot na binegena ariari diarsakkon tondi ni partigor i do pambahenannasida na so maruhum i, di na maringanan ibana di tongatonganasida.\n2:9 Diboto Tuhan i do, paluahon angka na daulat sian pangunjunan dohot pajagahon angka pargeduk, asa hona pinsang nasida di ari uhum i.\n2:10 Gumodang ma angka sipaolooloi sibuk, siulahon hahisapon na pahodarhon, angka parhu ni roha di panggomgomion; angka na garang do nasida jala na tois, na so mabiar manginsahi angka parhasangapon.\n2:11 Gari angka surusuruan, atik pe sumurung hagogoon dohot huasonasida, gari so mandabuhon uhum paminsangon dompak nasida di jolo ni Tuhan i.\n2:12 Alai songon binatang na so marroha do nasida, angka sitangkupon jala sibunuon hian, umbahen na tubu; na manginsahi do nasida di na so binotonasida, gabe mago ma di hamagoannasida.\n2:13 Upa hageduhon i do diluahon nasida; halalas ni roha do dijujur nasida pargadombuson ariari; sap angka hahodaron dohot hagigian do nasida, na ripe mansuasaehon di bagasan hahisaponnasida, di na rap mangan nasida dohot hamu.\n2:14 Gok pangalangkupon do matanasida; na so mansadi nasida mardosa, diellemellem do roha ni angka na hurang togu, dipasomalsomal do rohana tu pangahution: Angka anak jea do nasida.\n2:15 Ditadingkon do dalan na tigor i, gabe lilu, mangihuthon dalan ni si Bileam, anak ni si Beor, na holong roha di upa hageduhon i.\n2:16 Alai hona ajar do ibana di pangalaosionna i, ai dorbia na tarrante, na so parsoara hian, i do gabe mangkuling marsoara jolma, mangalo lalaen ni panurirang i.\n2:17 Angka mual na so maraek do nasida, angka ombun na niullus ni halisungsung; holom ni na holom do dipadiri di nasida.\n2:18 Ai dihatahon nasida do haotoon na tarlobi burnang, laho mangeleala, marhitehite hisaphisap ni sibuk dohot pargadombuson, dongan na imbaru maporus dope, tumadingkon angka pardalan na di bagasan haliluon.\n2:19 Dibagabagahon nasida do haluaon, atik pe hatoban ni hamagoan i nasida; ai ia i na patunduk halak, hatoban ni i do ibana.\n2:20 Ai angka naung maporus pasidingkon hahodaron ni portibi on, di na tinandanasida Tuhan Jesus Kristus, Sipalua i: Anggo mangulahi taralit jala talu, gabe jumorbut ma ujungna sian bonana.\n2:21 Ai dumenggan do di nasida, aut unang ditanda nasida dalan hatigoran i, sian na tumundalhon uhum na badia, naung sahat tu nasida, naung tinandanasida i.\n2:22 Jumpang do di nasida hata ni umpama na sintong on: Na mulak do biang tu utautana, jala na margulu do babi di na rotakna, dung mangarembe.\nAugust 14, 2008 · 18:54\n3:1 On ma surat na paduahon, na husurat tu hamu, angka haholongan, manungguli bontor ni roha di hamu, marhitehite hata sipaingot,\n3:2 asa diingot hamu hata angka naung hinatahon ni angka panurirang na badia i, nang patik ni Tuhan jala Sipalua i, na binaritahon ni angka apostelmuna.\n3:3 On ma na rumingkot botoonmuna: Na ro ma di angka ari parpudi angka pangalensem, parhata insahinsak, na mangoloi angka hisapna sandiri;\n3:4 angka na mandok: Didia do harorona, na pinarbagabaga i? Ai dung monding angka amanta, hot do saluhutna songon i, sian mula ni hasiangan on!\n3:5 Laho mandok songon i, ndang manganto rohanasida, naung sian aek do langit nang tano, jala marhitehite aek do hajajadina hinorhon ni hata ni Debata.\n3:6 Laos marhitehite aek i do mago uju i tano on, dilantaphon aek i.\n3:7 Jala marhite sian hata i do diramoti Ibana langit dohot tano nuaeng; dipeop do, asa tu api di ari paruhuman jala hamagaon ni jolma angka na jahat.\n3:8 Alai tangkas ma ingot hamu, angka haholongan: Sada ari do di Tuhan i songon saribu taon, jala saribu taon songon sada ari!\n3:9 Ndang dipagele Tuhan i bagabaga i, songon na nidok ni roha ni na deba; alai lambas do rohana mida hamu, ai dipangido rohana, naeng unang ma nian mago agia ise, naeng ma tahe saluhutna sahat tu hamubaon ni roha.\n3:10 Alai na ro ma ari ni Tuhan i, songon panangko; mardorop ma disi langit i, laho sega; masarsar ma sisiasia ni tano on bahenon ni api; songon i nang tano i, ro di sude ulaon na di atasna, masoksok ma.\n3:11 Antong, anggo masarsar do hape saluhutna on, nda lam sumurung ma parange na badia dohot hadaulaton\n3:12 ni angka na paimaimahon jala mangkasiholi haroro ni ari ni Debata, di na masarsar langit i disoksohi, jala malala tartutung do angka sisiasiana!\n3:13 Alai na maimaima do hita di langit na imbaru dohot di tano na imbaru, inganan ni hatigoran i, hombar tu bagabagana.\n3:14 Dibahen i, hamu angka haholongan, anggo i dipaimaima hamu, ringkoti hamu ma, asa didapot Ibana hamu so martihas, so hasurahan, di bagasan dame!\n3:15 Rajumi hamu ma lambas ni roha ni Tuhanta haluaonmuna, songon naung manurat tu hamu dongan haholonganta, si Paulus i, marguru tu parbinotoan, naung dilehon tu ibana.\n3:16 Songon i di saluhut angka suratna, i dipatorang; adong do deba disi na maol antusan, i ma dipalipe angka na so marroha jala na so togu rohana, nang di surat na asing pe, bahen hamagoannasida sandiri.\n3:17 Antong, hamu angka haholongan, ala naung diboto hamu i hian, jaga ma, unang tarela hamu, dibahen haliluon ni angka na so maruhum i, gabe madabu hamu maon sian haojahanmuna.\n3:18 Alai lam ganda ma di hamu asi ni roha dohot panandaon di Tuhanta Jesus Kristus, Sipalua i! Di Ibana ma hasangapon, nang nuaeng, nang ro di salelenglelengna!


Kejadian 4 (TOBA)\nI. Si Kain dohot si Abel, pelean pinelehonnasida be 1-7. II. Hamamate ni si Abel, toru ni Debata tu si Kain 8-16. III. Pinompar ni si Kain 17-24. IV. Set dohot Enos; pangoloion parjolo di Debata 25-26.\n1(I.) Dung i sampur ma si Adam dohot si Hawa, jolmana i, jadi gabegabean ma ibana, ditubuhon ma si Kain, jala ninna ma: Nunga maruli ahu sada baoa sian Jahowa.\n2Dung i diulahi ma manubuhon si Abel anggina i; gabe parmahan birubiru ma si Abel, alai siula hauma anggo si Kain.\n3Dung i di laonlaon ni ari, diboan si Kain ma sian parbue ni haumana bahen pelean tu Jahowa.\n4Jadi dohot ma si Abel mamboan sian buhabaju ni birubiruna dohot sian tabotabona. Jadi lomo ma roha ni Jahowa mamereng si Abel dohot na pinelehonna i.\n5Alai anggo si Kain dohot na pinelehonna i, ndang dibereng. Jadi pusu ma roha ni si Kain jala rupi bohina.\n6Dung i ninna Jahowa ma mandok si Kain: Boasa tung pusu roham, jala boasa rupi bohim?\n7Nda songon on do? Molo na denggan diula ho i ma hadirgakon ni bohi; alai molo so diula ho na denggan, mangonggop dosa i di lambung pintu mangkalungunhon ho, alai ingkon ho mangarajaisa.\n8(II.) Dung i mangkatai ma si Kain dohot si Abel, anggina i. Alai dung ro di hauma nasida, hehe ma si Kain dompak si Abel anggina i, jala dibunu ibana.\n9Jadi ninna Jahowa ma tu si Kain: Didia do si Abel anggim i? Ndang huboto, ninna, tung ahu ma siparorot anggingki?\n10Alai ninna Jahowa ma: Aha do na binahenmi? Maungaung do sian tano i mudar ni anggim sahat tu Ahu.\n11Onpe gumodang ma torungku tu ho asa tu tano i, na pangangang babana jumalo mudar ni anggim sian tanganmi.\n12Molo diula ho tano i, ndang be lehononna gogona tu ho, mompasompas jala madoado na ma ho di tano on.\n13Dung i ninna si Kain ma mandok Jahowa: Ndang be tarsesa dosangki dibahen balgana.\n14Ndi, nunga dipabali Ho ahu sadari on sian tano on, jadi martabuni na ma ahu maradophon Bohim, gabe mompasompas jala madoado na ma ahu di tano on. Jadi manang ise na jumpangan ahu, bunuonna ma ahu.\n15Alai ninna Jahowa ma mandok ibana: Antong manang ise pe na mambunu si Kain, pitu lompit abulonna. Dung i dibahen Jahowa ma sada tanda tu si Kain, asa unang dibunu manang ise na jumpangan ibana.\n16Dung i manginsurut ma si Kain sian Bohi ni Jahowa laho maringan tu tano Nod, na tungkan habinsaran sian porlak Eden.\n17(III.) Dung i sampur ma si Kain dohot jolmana, jadi gabegabean ma ibana, jala ditubuhon si Hanok. Dung i dipungka ma sada sosor dibahen ma goar ni sosor i Hanok, mangihuthon goar ni anakna i.\n18Dung i ditubuhon si Hanok ma si Irad; si Irad manubuhon si Mehuyael; si Mehuyael manubuhon si Metusael; si Metusael manubuhon si Lamek.\n19Alai anggo si Lamek dua do jolmana dibuat, goar ni na sada si Ada, goar ni paduahon si Zilla.\n20Dung i ditubuhon si Ada ma si Jabal, ibana do ompu ni sude angka na mangingani undungundung dohot na marpinahan.\n21Ia goar ni anggina i si Jubal, ibana do ompu ni sude angka sipiltik hasapi dohot sordam.\n22Si Zilla pe ditubuhon do si Tubal Kain, pande ni sude angka sipauli tombaga dohot bosi; ia iboto ni si Tubal Kain si Naema do.\n23Dung i ninna si Lamek ma tu jolmana na dua i, si Ada dohot si Zilla: Bege hamu ma soarangku, hamu ale jolma ni si Lamek! Pinggol hamu ma torsangkon! Sai na bunuonku do sada baoa ala ni bugangki, jala sada dolidoli ala ni bosarhon.\n24Ai molo pitu hali abulon ia si Kain, ingkon pitupulu hali pitu abulon anggo si Lamek.\n25(IV.) Dung i sampur ma si Adam muse dohot jolmana i, jadi ditubuhon ma anak sada, dibahen ma goarna si Set, ai nunga disolukkon Debata tu ahu sada tubu na asing, singkat ni si Abel, na binunu ni si Kain, ninna.\n26Tubu ma dohot anak ni si Set sada, dibahen ma goarna si Enos. Uju i ma dipungka halak pajoujou goar ni Jahowa.


II RAJA-RAJA 19 - BIBLE & BUKU ENDE ONLINE\n19:1 Jadi dung dibege raja Hiskia hata i, diribahi ma pangkeanna jala marulos tangki ibana laho manopot joro ni Jahowa.\n19:2 Dung i disuru ma si Eliakim, panahatan ni bagasna i dohot si Sebna, juaratulis i rap dohot malim angka na tumua i, rap marulos tangki be manopot panurirang Jesaya, anak ni si Amos.\n19:3 Asa dohononnasida tu ibana: Songon on do hata ni si Hiskia: Ari hagogotan dohot paminsangon dohot haurahon do ari on, ai nunga jumpang nian hasasanga ni posoposo tubu, hape ndang adong gogo laho manubuhon.\n19:4 Anggiat tung dibege Jahowa, Debatam hata ni si Rabsake, angka na tinonahon ni raja sian Assur tuanna i, laho manginsahi Debata na mangolu i, anggiat ditorui ibana ala ni hata angka naung binege ni Jahowa, Debatam; antong patolhas ma tangiangmi mangondihon pasipasi na jumpang i.\n19:5 Jadi dung sahat angka naposo ni raja Hiskia tu si Jesaya.\n21:6 Jala dipabolushon anakna sandiri sian bagasan api, diulahon do huhut pangarundingon dohot parsibalikmataon, jala dipabangkit angka jolma bahen hasandaran ni begu dohot partondung, tung na godang situtu do diulahon sogo ni roha ni Jahowa, asa pahehe rimasna.\n21:7 Dipajongjong huhut ganaganaan Asera naung binahenna i tu bagasan joro, naung pola nian didok Jahowa hian tu si Daud dohot tu si Salomo anakna i songon on: Tu bagasan joro on dohot tu bagasan Jerusalem, naung hupilliti sian saluhut marga ni Israel, pahotonku Goarhu ro di salelenglelengna.\n21:8 Jala ndang be paunsatonku pat ni Israel sian tano, naung hubasabasahon tu ompunasida i, asal diringkoti nasida laho mangulahon hombar tu saluhut naung hutonahon i tu nasida, jala diihuthon tu sandok patik naung tinonahon ni naposongku si Musa tu nasida.\n21:9 Alai ndang ditangihon nasida hata i, ai dililuhon si Manasse do nasida laho mangulahon hajahaton, gumodang sian bangso parbegu, angka naung nirendephon ni Jahowa maradophon halak Israel.\n21:10 Dung i marlumba ma Jahowa marhite sian pamangan ni angka naposona, i ma angka panurirang i, ninna ma:\n21:11 Ala naung diulahon si Manasse, raja sian Juda biasbiason, angka na rumoa sian saluhut na niulahon ni halak Amori, angka na jumolo sian ibana, tole dohot Juda diela mangulahon dosa marhite sian angka ganaganaan binahenna i.\n21:12 Dibahen i songon on do hata ni Jahowa, Debata ni Israel: Ida ma, paroonku ma jea tu Jerusalem dohot tu Juda, ganup na umbegesa pola tung marnginging pinggolna duansa.\n21:13 Jala pagistangonku ma tu atas ni Jerusalem hotang pamalok ni Samaria dohot tali rambu ni pinompar ni si Ahab, jala buriapus Jerusalem bahenonku, songon pangapusi ni halak di pinggan, jala ia dung diapusi dipatungkap do i panepnephon.\n21:14 Jala tadingkononku do pasipasi ni partalianku, jala pasahatonku nasida tu bagasan tangan ni musunasida, asa tabanon ni halak nasida jala ripe pupusan ni saluhut musuna.\n21:15 Ala na niulahonnasida i sogo ni rohangku, jala dipahehe murukku, olat ni ari na hutogihon i ompunasida i ruar sian Misir rasirasa sadarion.\n21:16 Angkup ni mansai godang situtu mudar na so marpipot didurushon si Manasse, pola tung gok Jerusalemi dibahen sian ujung na sada tu ujung na sadanari, di balik ni dosana na asing, na nielana i Juda mambahen dosa, laho mangulahon sogo ni roha ni Jahowa.\n21:17 Jamita na tinggal i dope sian si Manasse ro di sude na niulana dohot dosana na binahenna i, nda tarsurat do i di bagasan buku jamita ni angka raja sian Juda?\n21:18 Dung i monding ma si Manasse gabe top dohot angka ompuna, jala tartanom di bagasan porlak mardonokkon jabuna i, di bagasan porlak ni si Usa tahe, jala si Amon anakna i bangkit raja singkatna.\n21:19 Marumur duapulu dua taon si Amon di na bangkit raja ibana, jala dua taon lelengna ibana mangarajai di Jerusalem; ia goar ni inana i ma si Mesulemet, boru ni si Harus sian Jotba.\n21:20 Jala diulahon ibana do sogo ni roha ni Jahowa, suang songon na binahen ni si Manasse amana i.\n21:21 Ai diihutihut ibana do sandok dalan na nidalanan ni amana i, jala dioloi do debata sileban, angka na nioloan ni amana i, jala marsomba do ibana tusi.\n21:22 Jala ditadingkon do Jahowa, Debata ni angka ompuna, jala ndang marparange ibana di bagasan dalan ni Jahowa.\n21:23 Dung i marbulan ma angka naposo ni si Amon mangalo ibana, jala dibunu rajai di bagasan jabuna.\n21:24 Alai ro ma bangso isi ni luat i mambunu saluhut jolma angka na marbulani mangalo raja Amon. Jadi dipabangkit isi ni tano i ma si Josia anakna i, bahen raja singkatna.\n21:25 Jamita na tinggal i dope sian si Amon ro di na niulana, nda tarsurat do i di bagasan buku jamita ni angka raja sian Juda?\n21:26 Jadi tartanom ma ibana di bagasan tanomanna, di bagasan porlak ni si Usa tahe; jadi si Josia anakna i bangkit raja singkatna.


2 Johannes 1 | Bibel online |Terjemahan Dunia Baru\nMateus Markus Lukas Johannes Ulaon ni Apostel Rom 1 Korint 2 Korint Galatia Epesus Pilippi Kolosse 1 Tessalonik 2 Tessalonik 1 Timoteus 2 Timoteus Titus Pilemon Heber Jakobus 1 Petrus 2 Petrus 1 Johannes 2 Johannes 3 Johannes Judas Pangungkapon 1\nHata pamungka (1-3)\nTongtong mardalan di bagasan hasintongan (4-6)\nManat ma tu angka panipu (7-11)\nUnang pangkulingi (10, 11)\nMarsangkap laho manjumpangi muse jala pasahathon tabe (12, 13)\n1 Sian sintua.* Mandapothon ina na tarpillit dohot angka anakkonna, angka na huhaholongi situtu. Alai ndang holan ahu, dohot do sude na mananda hasintongan i, 2 ala tongtong do hasintongan i di bagasan hita jala dongananna do hita saleleng ni lelengna. 3 Didongani haburjuon,* asi ni roha, dohot hadameon na sian Debata Ama i dohot na sian Jesus Kristus Anak ni Ama i ma hita, di bagasan hasintongan dohot holong. 4 Mansai las do rohangku ala huida do deba sian anakkonmu mardalan di bagasan hasintongan, songon parenta na tajalo sian Ama i. 5 Saonari, hupangido ma tu ho inang asa masihaholongan hita. Ndang parenta na imbaru na husurat on tu ho, parenta naung adong hian do i di hita sian mulana i. 6 On do parenta songon naung binegemuna sian mulana: Tongtong ma patuduhon holong. Molo taihuthon angka parentana, i ma holong i. 7 Nunga godang angka panipu ro tu portibi on. Ndang diakkui nasida Jesus Kristus ro tu tano on gabe jolma. Panipu do nasida jala antikristus. 8 Manat ma hamu, asa unang mago naung huulahon hami tu hamu. Alai asa dapotmuna do sude pasu-pasu naung pinarade ni Debata tu hamu. 9 Manang ise na so hot di ajaran ni Kristus jala kaluar sian i, ndang ditanda ibana Debata. Alai manang ise na tongtong di ajaran ni Kristus, ditanda ibana do Ama dohot Anak i. 10 Molo adong na ro tu hamu halak na so mamboan ajaran ni Kristus, unang ma jalo hamu ibana di jabumuna jala unang pangkulingi hamu ibana. 11 Ai manang ise na mamangkulingi ibana, parsidohot do ibana tu ulaonna na jahat i. 12 Godang do nian na naeng husurat tu hamu, alai ndang bahenonku i marhite harotas dohot tinta. Hirim do rohangku naeng pajumpang jala mangkatai dohot hamu, asa gok las ni rohamuna. 13 Sahat ma tu ho tabe ni angka anak ni angkangmu na tarpillit i.\n^ Manang “sahalak na matua”.\n^ Manang “asi ni roha na mansai balga”. Ida di Kamus.


Nehemia 6 | Alkitab TOBA\n← Nehemia 7\nNehemia 5 →\nAugust 19, 2008 · 21:24\n6:1 Jadi dung tarbortik tu si Sambalat, si Tobia dohot si Gesem, halak Arab i, tarbortik dohot tu musunami angka na asing, barita ni naung sun hupauli angka parik i, jala ndang adong be bungbungna nanggo sada tinggal disi, alai tutu ndang dope sanga anggo hinsuhinsu ni pintu harbangan pinamasuk.\n6:2 Disuru si Sambalat dohot si Gesem ma suruanna mandok tu ahu: Ro ho jolo asa rap martuptup hita di bagasan huta angka na di rura Ono; alai anggo sangkap ni rohanasida naeng mambahen na so uhum tu ahu.\n6:3 Alai suruanku ma husuru mandok tu nasida: Mansai rosros ulaon godang na huula on, dibahen i ndang tarbahen ahu tuat; boasa tagonan sulon ulaon on, molo hutadingkon i, jala tuat mandapothon hamu?\n6:4 Alai pola opat hali padodot songon i disuru nasida suruanna tu ahu, sai songon i do alushu tu nasida.\n6:5 Dung i disuru si Sambalat ma palimahalihon songon i tu ahu naposona patioptiop di bagasan tanganna sada surat na ungkap.\n6:6 Tarsurat do di bagasan i songon on: Mehet do barita di tongatonga ni angka parbegu, jala si Gesem, paboahon, ho dohot halak Jahudi ninna marsangkap naeng marbalik, ala ni umbahen dipajongjong ho parik i, jala ho bangkit rajanasida, ninna barita i.\n6:7 Nunga pola dipabangkit ho angka panurirang, asa nasida martingting di Jerusalem taringot tu ho songon on: Ibana ma raja di Juda! Nuaeng pe sai na sahat do barita i tu rajai, dibahen i ro ma ho, asa rap martuptup hita.\n6:8 Alai husuru muse suruanku mandok tu ibana: Ndang na tutu hatahata ni barita i, na tinuhashonmu, na tubu di bagasan roham sambing do hatahata i.\n6:9 Ai sude nasida naeng mambiarbiari hami, ninna rohanasida: Pasohoton ni tangannasida ma ulaon i gabe unang saut diulahon. Dibahen i, ale Tuhan, sai lam pargogoi ma tanganku!\n6:10 Dung i sahat ma ahu tu bagasan jabu ni si Semaya, anak ni si Delaia, anak ni si Mehetabel, hape tarhurung ibana, ninna ma: Marpungu ma hita tu joro ni Debata, apala tu tongatonga ni joro i, jala hinsuonta ma angka pintu ni joro i, ai na ro ma nasida naeng manodos ho, bornginna i tahe nasida ro naeng manodos ho.\n6:11 Alai ningku ma: Tung maporus ma baoa songon ahu on, jala tung ise ma songon ahu on masuk tu bagasan joro, laos mangolu tarbahensa? Ndang olo ahu masuk tusi.\n6:12 Ai ditanda rohangku do, ndada rupa Debata marsuru ibana, didok pe hata panurirangon i palumba ahu, ala naung diupai si Tobia dohot si Sambalat ibana.\n6:13 Ala ni do umbahen na niupaan ibana, asa mabiar ahu di rohana, laos hubahen songon na nidokna i, asa mardosa ahu, asa pabaubau goarhu, asa insahanna ahu.\n6:14 Ale Debatangku, sai baloshon ma tu si Tobia dohot tu si Sambalat, hombar tu angka pambahenannaon, nang tu boruboru panurirang Noaja dohot tu panurirang na asing, angka na naeng mambiarbiari ahu!\n6:15 Jadi sidung ma parik i di ari duapulu lima bulan Elul, di bagasan limapulu dua borngin.\n6:16 Jadi dung dibege saluhut musunami barita i, jala diida sude bangso parbegu, angka na humaliang hami, margudompong situtu ma rohanasida, ai mananda be ma nasida, Debatanta do hape manumpak saut ulaon on.\n6:17 Manongos surat huhut uju i torop halak Jahudi, angka na umboto surat angka na mandapothon si Tobia dohot surat angka na ro sian si Tobia mandapothon nasida.\n6:18 Ai torop halak Juda saparbulanan dohot ibana, ala marsimatua ibana tu Sekania, anak ni si Ara jala si Johanan anakna i mambuat boru ni si Mesulam, anak ni si Berekia.\n6:19 Angkup ni sai dipapujipuji nasida pangalaho na denggan sian ibana di jolongku, jala angka hatangku dipasahat nasida tu ibana; manongos surat huhut si Tobia naeng mambiarbiari ahu.


IV Musa 19 | Alkitab TOBA\n← IV Musa 20\nIV Musa 18 →\nAugust 21, 2008 · 13:48\n19:1 Dung i ro muse hata ni Jahowa tu si Musa dohot tu si Aron songon on:\n19:2 On ma aturan ni patik, na tinonahon ni Jahowa, ninna do: Dokkon ma halak Israel asa ditogu nasida tu ho sada lombu boruboru na rara na so marlindang manang martihas, jala na so dung hapampean ni auga.\n19:3 Jala pasahat hamu ma i tu malim Eleasar, asa ditogu lombu i tu balian ni parsaroan, laos disi ma diseat di adopanna.\n19:4 Dung i ingkon sornophonon ni malim Eleasar ma jarijarina mambuat sian mudarna i, jala pistikkononna sian mudar i dompak undungundung parluhutan i pola pitu hali.\n19:5 Dung i suda ma tutungonna lombu i di adopanna ro di bobakna, sibukna, tole mudarna ro di napana, ingkon tutungonna do.\n19:6 Dung i ingkon buaton ni malim i ma hau ares dohot sanggul Hissop dohot bonang na rara, laos timpalhononna ma i tu tongatonga ni pamurunan di lombu i.\n19:7 Dung i ingkon sunsion ni malim i ma pangkeanna jala didionna dagingna di bagasan aek, dung i jadi ma ibana masuk tu parsaroan, alai ingkon ramun malim i sahat ro di bodari.\n19:8 Halak na manutung lombu i pe, ingkon sunsionna pangkeanna dohot aek jala didionna dagingna di bagasan aek, laos ramun ibana sahat ro di bodari.\n19:9 Dung i ingkon papunguon ni sada baoa naung niuras sirabun sian lombu i, jala usehononna do i di balian ni parsaroan tu inganan na pansing, asa dipajop disi pangkeon tu luhutan ni halak Israel mambahen aek pangurason; ai pelean pardosaan do i.\n19:10 Halak na papunguhon sirabun sian lombu i pe, ingkon sunsionna do pangkeanna jala ramun ibana sahat ro di bodari. I ma gabe aturan na hot salelenglelengna di halak Israel dohot di halak dagang na maisolat di tongatonganasida.\n19:11 Manang ise na manjama halak naung mate, manang bangke ni sada jolma, ingkon ramun ibana pitu ari lelengna.\n19:12 Ingkon urasonna ma dirina sian dosa marhite sian aek i di ari patoluhon dohot di ari papituhon, asa ias ibana muse; alai molo tung so diuras dirina sian dosa i di ari patoluhon dohot di ari papituhon, ndang tarbahensa ias.\n19:13 Manang ise na manjama halak naung mate, manang bangke ni sada jolma, hape ndang olo ibana manguras dirina sian dosa i, inganan ni Jahowa do na niramunanna disi, ingkon siaphononhon jolma sisongon i sian tongatonga ni Israel, ala so pinistikkon tu ibana aek pangurason i, tong do ibana ramun saleleng lohot dope haramunonna di ibana.\n19:14 On do huhut patikna: Tung sura mate sada jolma di bagasan sada undungundung, jadi manang ise na masuk tu bagasan undungundung i, jala manang ise na di bagasan undungundung i hian, ingkon ramun ibana pitu ari lelengna.\n19:15 Songon i nasa isian na tedek na so marlangkop na nirahutan, ramun do i.\n19:16 Jala manang ise na manjama di ladang sada halak na mate, binahen ni podang, manang bangke ni sada jolma manang holiholina manang hinamborna, ingkon ramun ibana pitu ari lelengna.\n19:17 Ingkon buaton ni halak do di jolma na ramuni sian sirabun ni pelean pardosaon na tinutung i, jala usehononna tusi aek na mangolu di bagasan sada guriguri.\n19:18 Dung i buaton ni sada baoa na ias ma sanggul Hissop jala sornophononna tu bagasan aek i, laos pistihanna ma undungundung i ro di sude ulaula dohot jolma angka na di bagasan; dohot tahe jolma na manjama holiholi ni na mate manang halak na binunu manang halak na mate boti manang hinambor.\n19:19 Alai ingkon pistihan ni halak na ias i do halak na ramuni di ari patoluhon dohot di ari papituhon, jala urasanna ibana sian dosana di ari papituhon, sunsionna huhut pangkeanna jala maridi ibana di bagasan aek, gabe ias ibana bodari.\n19:20 Alai manang ise baoa na ramun, hape ndang olo ibana manguras dirina sian dosana, ingkon siaphononhon ibana sian tongatonga ni huria i, ai habadiaon ni Jahowa do na niramunanna disi, ala so pinistikkon aek pangurason i tu ibana, laos ramun ma ibana.\n19:21 Ingkon i ma gabe aturan na hot salelenglelengna di nasida; jolma na mamistikkon aek pangurason i pe, ingkon sunsionna do pangkeanna; jala manang ise na manjama aek pangurason i, ingkon ramun ibana sahat ro di bodari.\n19:22 Jala manang aha pe na jinama ni halak na ramuni, ingkon ramun do i; jala manang ise na manjama halak na ramuni, ingkon ramun ibana sahat ro di bodari.


Salt-Yui New Testament 1 Korin 2\nPol er pera maing di tibi olungwo ha\n1 Ena girhobo, homa God ha maing memini kul si pangwo i, di tibi ol ni terala dire, ni yalhobi monga bani uga ha gobari diga i, nuguna don kenangure ari pir na tenama dire ta dikiwa. 2 Dikire ari mongwo bani mole talhan ta ta para nomani si pire Yisas ta ditekiralia, Kraist ol wai ol na tere gol na tongwo maing obil di tibi ol terala di piriwa. 3 Pirere homa ni monga bani u molere yona milna ura dire yulagi nimni molkirere kul pire grana oun dongure gauna numua. 4 Nungure ha pore ole ha maing di tibi ol ni tegiwe, ari hamil ha sungwo hobi ha dungwo meri ta dikiba, God Kwiang yona wu bilere aki di na tongure di ni teiwa. 5 Na yu ol ni tegiwe, ari nomani si pungwo meri wine ole u wai ominua di pirikinania, God nin ol na tongure sigare kule u wai ominua di pinana dire ol ni teiwa.\nGod Kwiang nan yona wu bilere memini i tibi ol na tongwo ha\n6 Ol ni teiba, ari God ha maing a i si ware nomani wai pare mongwo hobi ha maing memini oun dongwo nir si teiwa. Nir si tega ha i ganba ari singaba hobi ha miling wai pamua di ware ha dungwo meri ta dikiwa. Ganba ari singaba, wai sinangure u susu nangwo pamua. 7 Pamba na God ha memini kul si pangwo di tibi ol ni tega iwe, God ganba ol eikire ya mongwo gin i, ha i di kul si ere moli ungwo ungwo, nan u wai naminga pire, God nin nomani si pungwo meri i tibi ol na tomia nir si ni tere di tibi ol ni teiwa. 8 Tega ha i, ganba ari kene ole kemilungwo hobi pir po sikimia. Pir po sima, bling memini hobang yal Kraist er pera bani si golkinamba, pir po sikimia, si gomua. 9 Ena ha maing buku yu di emia,\n“Ari hobi tal ta omeling hankimio, kraung pirikimio, u tibi nangwo nomani si pirikungwo tali ari yong miling God tongwo hobi inama dire God nin a kun ol tomua.” Ais 64:4\n10 Dungwo ha i memini kul si pamba, God Kwiang yona wu bilere i tibi ol na tomia pir po siminua. Kwiang iwe, God mongwo maing para wa dure han pisolimua. Pisolere i tibi olungure nan para piminua. 11 Ni yalhobi ari enin ta tal ta olala dire nomani si pungwo i han pa din mo? ta han pa dikinia. Yali nin kwiang han pa dimua. Dungwo meri God nomani si pungwo i nan ta hankiminia. Nin Kwiang han pa dimua. 12 God ganba ari nomani pangwo meri na tekimia, God tal ol na tongwo i, nan pir po sinama dire nin Kwiang na tongure ire pir po sire mominua. 13 Molere ganba ari nomani si pire nibil di na tongwo meri ta di tibi ol tekiminia. God Kwiang nibil di na tongwo meri di tibi ol tominua. Tominga ha iwe, God Kwiang yong wu bungure pir tongwo hobi nin obil pinama dire nir si te mominua. 14 Ena God Kwiang yong wu bilkungwo hobi God Kwiang tal ol tenangwo tal i ta ikinangwo pamua. Inamba, maing pir po sikimia i talwo pama di pinamua. 15 God Kwiang yong wu bungwo hobi obil maing pir po sinamua. Sire ebir sinangwo pamua. Pamba God Kwiang yong wu bilkungwo hobi God Kwiang yong wu bungwo hobi ha di mere sikinangwo pamua. 16 Pangwo ipire ha maing buku ha yu di emia,\n“God nomani si pungwo meri ara han po siname? Ara krehaman ha God pinama dire nir si tename? Ta nir si tekinangwo pamua.” Ais 40:13\nTa nir si tekinamba, Kraist nan yona wu bimia, Kraist nomani si pungwo meri nan yalhobi obil piminua. Piminga i pire talhan para weni ebir sinaminga pamua.


IV MUSA 28 - BIBLE & BUKU ENDE ONLINE\n28:1 Dung i ro muse hata ni Jahowa tu si Musa songon on:\n28:2 Pasahat ma tonangku tu halak Israel jala paboa tu nasida: Ia pelean tu Ahu hira sagusagungku bahen pelean api, uap na hushus di Ahu, ingkon radotanmuna do i laho mamboan jumonok tu Ahu di tingkina naung binuhul hian.\n28:3 Jala dohononmu ma tu nasida: On do pelean api na patut sipelehononmuna tu Jahowa: Dua anak ni birubiru na marumur sataon, na so marlindang ganup ari bahen pelean situtungon na tongtong.\n28:4 Birubiru na sada ingkon manogotna i pelehononmu, jala birubiru na sada ingkon marhira bodari pelehononmu.\n28:5 Tole saparsampulu epah itak na lamot bahen pelean sipanganon, ingkon dogilon dohot miak na tinutu saparopat Hin.\n28:6 I ma pelean situtungon na tongtong, naung pinelehon i di dolok Sinai, i ma pelean api bahen uap na hushus di Jahowa.\n28:7 Tole muse peleanna siinumon saparopat Hin di ganup anak ni birubiru; ingkon di bagasan inganan na badia i do usehononhon pelean siinumon sian anggur di Jahowa.\n28:8 Ianggo anak ni birubiru na sadanari, ingkon pelehononmu do i mareak bodari, suang songon pelean sipanganon manogotna i, jala suang songon peleanna siinumon i, i ma pelean api, uap na hushus di Jahowa.\n28:9 Alai anggo di ari Sabbat ingkon dua anak ni birubiru na marumur sataon, jala na so marlindang dohot dua parsampulu itak na lamot, bahen pelean sipanganon na nidogil dohot miak rap dohot peleanna siinumon.\n28:10 I ma pelean situtungon di ganup ari Sabbat, di balik ni pelean situtungon na tongtong i rap dohot peleanna siinumon.\n28:11 Tole muse di artia ganup bulan ingkon pelehononmuna sada pelean situtungon di Jahowa: Dua anak ni lombu, sada birubiru tunggal, pitu anak ni birubiru na marumur sataon, angka na so martihas.\n28:12 Jala tolu parsampulu itak na lamot bahen pelean sipanganon, nidogil dohot miak, dongan ni ganup anak ni lombu, jala dua parsampulu itak na lamot bahen pelean sipanganon nidogil dohot miak, dongan ni sada birubiru tunggal.\n28:13 Jala saparsampulu itak na lamot bahen pelean sipanganon nidogil dohot miak, dongan ni ganup anak ni birubiru. I ma pelean situtungon bahen uap na hushus, sada pelean api di Jahowa.\n28:14 Jala peleanna siinumon ingkon on do: Satonga Hin anggur dongan ni ganup anak ni lombu, sapartolu Hin dongan ni ganup birubiru tunggal, jala saparopat Hin dongan ni ganup birubiru. I ma pelean situtungon di ganup poltak ni bulan manipat taon.\n28:15 Angkup ni pelehononhon do sada hambing tunggal bahen pelean pardosaon di Jahowa di balik ni pelean situtungon na tongtong i, rap dohot peleanna siinumon.\n28:16 Alai di ari sampulu opat bulan sipaha sada, disi ma Paska di Jahowa.\n28:17 Jala di ari sampulu lima bulan i masa ari raya; ingkon pitu ari lelengna panganon sagusagu na so niasoman.\n28:18 Di ari parjolo ma pansangon luhutan na badia; ndang jadi bahenonmuna agia aha ulaon ariari disi.\n28:19 Ingkon pelehononmuna huhut pelean api bahen pelean situtungon di Jahowa: Dua anak ni lombu, sada birubiru tunggal dohot pitu anak ni birubiru na marumur sataon, angka na so jadi martihas.\n28:20 Rap dohot peleanna sipanganon sian itak na lamot nidogil dohot miak; tolu parpuluan dongan ni ganup anak ni lombu jala dua parpuluan dongan ni birubiru tunggal pelehononmuna.\n28:21 Saparpuluan be pelehononmuna dongan ni ganup anak ni birubiru na pitu i.\n28:22 Tole muse sada hambing tunggal bahen pelean pardosaon mambahen pardengganan di hamu.\n28:23 Ingkon pelehononmuna do angka i di balik ni pelean situtungon manogotna i, naung gabe pelean situtungon manongtong do i.\n28:24 Hombar tusi ingkon pelehononmuna ariari na pitu ari i sagusagu bahen pelean api, uap na hushus di Jahowa di balik ni pelean situtungon na tongtong i do i pelehononmuna rap dohot peleanna siinumon i.\n28:25 Anggo di ari papituhon i, ingkon pansangonmuna ma luhutan na badia di hamu; ndang jadi ulahononmuna disi agia aha ulaon ariari.\n28:26 Tole muse di ari patumonaan, molo dipelehon hamu pelean sipanganon na imbaru di Jahowa dung boho angka minggumuna i, ingkon pansangonmuna do sada luhutan na badia di hamu: Ndang jadi ulahononmuna disi agia aha ulaon ariari.\n28:27 Ingkon pelehononmuna disi dua anak ni lombu, sada birubiru tunggal, pitu anak ni birubiru na marumur sataon bahen pelean situtungon, uap na hushus di Jahowa.\n28:28 Rap dohot itak na lamot na nidogil dohot miak bahen pelean sipanganon: Tolu parpuluan di ganup anak ni lombu, dua parpuluan di ganup birubiru tunggal.\n28:29 Jala sada parpuluan di ganup anak ni birubiru na pitu i.\n28:30 Sada hambing tunggal bahen pardengganan di hamu.\n28:31 Pelehononmuna do angka i di balik ni pelean situtungon na tongtong i rap dohot peleanna sipanganon; ingkon na so martihas do angka i di hamu rap dohot peleanna siinumon i.


II KRONIKA 21 - BIBLE & BUKU ENDE ONLINE\n21:1 Dung i monding ma si Josapat, gabe top dohot angka ompuna, jala tartanom di lambung ni ompuna, di huta ni si Daud. Jadi si Joram, anakna i, bangkit raja singkatna.\n21:2 Adong huhut angka hahaanggina, angka anak ni si Josapat, i ma: si Azaria, si Jeiel, si Sakaria, si Azariahu, si Mikhael dohot si Sepatia. Luhutna i angka anak ni si Josapat, rajai sian Juda.\n21:3 Dung i dilehon amanasida tu nasida godang silehonlehon sian perak, sere dohot arta angka na arga, tole deba huta angka na gonting di Juda. Alai anggo harajaon i tu si Joram do dilehon, ai ibana do buhabajuna.\n21:4 Alai dung sahat tu si Joram harajaon ni amana i jala lam marhuaso ibana, dibunu ma saluhut anggina marhite sian podang, angkup ni deba sian angka induk ni Israel.\n21:5 Marumur tolupulu dua taon si Joram di na bangkit raja ibana, jala ualu taon lelengna ibana mangarajai di Jerusalem.\n21:6 Jala marparange do ibana di dalan ni angka raja sian Israel, suang songon na binahen ni pinompar ni si Ahab; ai nunga boru ni si Ahab gabe jolmana; jala diulahon do sogo ni roha ni Jahowa.\n21:7 Alai ndang olo Jahowa anggo tung mangago tu pinompar ni si Daud, ala padan naung binahenna tu si Daud, jala ala naung pinarbagana lehononna tongtong tu ibana sada palito dohot tu pinomparna ro di salelenglelengna.\n21:8 Uju di tingki ni si Joram mamulik halak Edom sian gomgoman Juda, laos dipabangkit nasida sada raja gumomgom nasida.\n21:9 Jadi taripar ma si Joram rap dohot angka indukna dohot saluhut huretana; dung i hehe ma ibana bornginna i mangarampok halak Edom, angka na humaliang ibana, ro di angka induk panahatan ni hureta porang.\n21:10 Alai atik pe songon i laos mamulik do halak Edom sian gomgoman Juda rasirasa sadarion. Mamulik huhut uju i Libna; ai nunga ditadingkon rajai Jahowa, Debata ni ompunasida i.\n21:11 Dibahen ibana huhut angka joro parsantian di atas ni angka dolok Juda, jala dielaela isi ni Jerusalem mangulahon parmainanon, pola dipaksa dohot Juda.\n21:12 Alai sahat ma tu ibana sada surat sian panurirang Elia na mandok: Songon on do hata ni Jahowa, Debata ni ompum si Daud: Ala so marparange ho di angka dalan ni si Josapat, amangmu dohot di angka dalan ni si Asa, raja sian Juda.\n21:13 Nunga pola diihutihut ho dalan ni angka raja sian Israel, jala diela ho Juda dohot isi ni Jerusalem mangulahon parmainanon, maniru parmainanon ni pinompar ni si Ahab, angkup ni nunga dibunu ho angka anggim, pinompar ni amangmu, angka na dumenggan marroha sian ho.\n21:14 Ida ma, Jahowa mangkonahon sada jea na bolon tu bangsom, tu angka anakmu, tu angka jolmam dohot tu sandok ugasonmu.\n21:15 Alai anggo ho aeonmu ma sahit na pasang, marsahit rojan ma butuham, pola martaontaon, paima ruar butuham nionjar ni sahit i.\n21:16 Dung i disunggul Jahowa ma tondi ni halak Palistim dohot Arab, angka na maringan di lambung ni halak Kus mangalo si Joram.\n21:17 Dung i nangkok ma nasida dompak Juda, laos disola ma i jala ditaban duduk sandok ugasan na jumpang di jabu ni rajai, tole angka anakna dohot jolmana, gabe ndang tinggal di ibana anak, dungkon ni si Joahas, anakna siampudan i.\n21:18 Dung salpu luhutna i ditorui Jahowa ma ibana marhite sian sahit di bagasan butuhana na so hadaonan.\n21:19 Pola martaontaon diae; alai dung salpu dua taon, ruar ma butuhana nionjar ni sahitna i, gabe mate ibana marsingkor situtu. Ndang pola dibahen bangsona tu ibana sada pamurunan pasangaphon rajai, songon pamurunan na tu ompuna i.\n21:20 Marumur tolupulu dua taon ibana di na bangkit raja, jala ualu taon lelengna ibana mangarajai di Jerusalem; dung i mate ma ibana, ndang pola marhabot ni roha disi manang ise; tartanom do nian ibana di huta ni si Daud, alai ndang tu parbandaan ni angka raja.


II Samuel 18 | Alkitab TOBA\n← II Samuel 19\nII Samuel 17 →\nAugust 21, 2008 · 11:46\n18:1 Dung i dipaodor si Daud ma na torop i angka na rap dohot ibana, jala dipabangkit di nasida induk ni sisaribu dohot induk ni sisaratus.\n18:2 Dung i dipaborhat si Daud ma situan na torop i, sapartolu niuluhon ni si Joab, jala sapartolu niuluhon ni si Abisai, anak ni Nai Seruia, anggi ni si Joab, jala sapartolu niuluhon ni si Ittai, halak Gat. Dung i didok rajai ma mandok na torop i: Ingkon borhat do ahu rap dohot hamu.\n18:3 Alai ninna na torop i ma: Ndang jadi ho borhat; ai tung sura pe maporus hami, ndang pola pardulinasida anggo hami, ai sobokkon saloksa do anggo ho. Asa tagonan do ro ho sian huta laho manolongi hami.\n18:4 Dung i ninna rajai ma mandok nasida: Manang dia lomo ni rohamuna, i do bahenonku! Dung i jongjong ma rajai tu lambung bahal, ruar ma anggo sude na torop i marratusratus dohot marriburibu.\n18:5 Dung i martona ma rajai tu si Joab dohot tu si Abisai dohot tu si Ittai, songon on: Maol bahen hamu tu dolidoli si Absalom! Pola dohot na torop i umbegesa, uju martona rajai tu sude angka induk taringot tu si Absalom.\n18:6 Jadi dung ruar na torop i tu adaran mandapothon Israel, tongtang ma nasida di tombak Epraim.\n18:7 Jadi talu ma disi halak Israel dibahen angka naposo ni si Daud tung hataluan godang masa disi di na sadari i, pola mate duapulu ribu halak.\n18:8 Tung na ragat situtu do na martongtang i, disampak do sandok tano i, jala andul toropna parangan i mago dipangan tombak sian na pinangan ni podang sadarina i.\n18:9 Dung i pajumpang ma si Absalom dohot angka naposo ni si Daud; mangkunduli halode na marsahe do anggo si Absalom. Jadi dung tolhas halode na marsahe i mamolus sian toru ni dangka ni hariara na bolon, alit ma obukna tu hariara i, gabe gaunggaung ibana di holangholang ni langit dohot tano, laos laho do anggo halode na marsahe i sian toruna.\n18:10 Jadi dung diida sahalak ibana, dipaboa ma barita i tu si Joab, ninna ma: Ida ma, nunga huida si Absalom gaunggaung di sada hau hariara.\n18:11 Dung i ninna si Joab ma tu baoa na mamboan barita i tu ibana: Ida ma, nunga diida ho ibana, boasa tung so bunuonmu ibana disi marbabap tu tano? Ingkon mangalehon ahu nian tu ho sampulu rupia dohot hohos sada.\n18:12 Alai ninna baoa i ma mandok si Joab: Nang tung sura didasing ho saribu rupia tu bagasan tanganku, ndang tagamon mangonai tangan ahu tu anak ni rajai, ai apala tu pinggolta martona rajai tu ho dohot tu si Abisai dohot si Ittai, ninna do: Ingkon maol bahen hamu dolidoli si Absalom i!\n18:13 Tung sura hubahen sipaotooto umbunu hosana i, manang hata dia tahe ndang tarporso maradophon rajai, ho sandiri tagamon hehe gabe alongku.\n18:14 Dung i ninna si Joab ma: Ndang tarbahen ahu songon i leleng maimaima di jolomi! Jadi dibuat ma tolu mundimundi di bagasan tanganna jala ditullangkon tu bagasan parpusupusuan ni si Absalom, uju mangolu dope ibana di tongatonga ni hariara i.\n18:15 Dung i ro ma sampulu dolidoli, angka siusung sinjata ni si Joab, mangkaliangi ibana, laos dibunu nasida ma si Absalom, asa mate ibana.\n18:16 Dung i didokkon si Joab ma umpalu sarune asa mulak na torop i, unang be didatdati mangalele Israel; ai naeng olanan ni si Joab do na torop i.\n18:17 Dung i dibuat nasida ma bangke ni si Absalom jala dibolongkon ibana di tombak, tu bagasan sada godung na bolon, jala ditimbuni di atasna sada timbunan batu na godang situtu. Alai anggo sandok Israel maporus do ganup tu undungundungna be.\n18:18 Alai anggo si Absalom, nunga dibuat hian sada tiang jala dipatindang di dirina, tagan di ngoluna dope, jongjong do i di rura ni raja; ai ninna do: Ndang adong anakku, na mambahen parningotan di goarhu; dung i dibahen ma goar ni tiang i mangihuthon goarna sandiri, laos targoar do i partinandaan ni si Absalom rasirasa sadarion.\n18:19 Dung i ro ma hata ni si Ahimas, anak ni si Sadok: Ua marlojong ma ahu mamboan barita i tu rajai, ala naung dipintori Jahowa ibana sian tangan ni musuna.\n18:20 Alai ninna si Joab ma mandok ibana: Ndada baoa siboan barita na uli ho sadarion, di ari na asing pe baritahononmu, alai anggo sadarion ndang baritahononmu, ala naung mate anak ni rajai.\n18:21 Alai didok si Joab ma anggo tu halak Etiopia: Laho ma ho, paboa ma tu rajai naung niidam! Dung i marsomba ma halak Etiopia tu si Joab, laos marlojong.\n18:22 Alai diulahi si Ahimas, anak ni si Sadok muse mandok tu si Joab: Manang beha pe, marlojong ma dohot ahu mangihuthon halak Etiopia. Jadi ninna si Joab ma: Boasa tung marlojong ho, ala anaha? Ndang tagamon maruli upa siboan barita ho!\n18:23 Manang beha pe, sai laho do ahu. Jadi ninna si Joab ma mandok ibana: Antong lojong ma! Jadi marlojong ma si Ahimas manulus dalan sian tobing (ni Jordan), gabe dijoloani ma halak Etiopia.\n18:24 Alai hundul di holangholang ni na dua pintu harbangan do anggo si Daud, sai mardalandalan do parjaga i di atas tarup ni harbangan mardonokkon parik manatapnatap humaliang, gabe diida ma sada halak marlojong sasadasa.\n18:25 Jadi joujou ma parjaga i paboahon barita i tu rajai. Alai ninna rajai ma: Molo sasadasa, barita na uli ma di bagasan pamanganna. Jadi dung sai didatdati mardalan lam jonok ma ibana.\n18:26 Dung i diida parjaga i ma sada halak na asing marlojong gabe joujou parjaga i dompak sijaga bahal, ninna ma: Ida ma, marlojong muse sada halak sasadasa. Jadi ninna rajai ma: Ibana pe siboan barita na uli do.\n18:27 Dung i ninna parjaga i ma: Huida parlojong ni parjolo i, songon parlojong ni si Ahimas, anak ni si Sadok. Jadi ninna rajai ma: Baoa na denggan roha do ibana, jala barita na uli do na binoanna!\n18:28 Dung i joujou ma si Ahimas, ninna ma mandok rajai: Nunga demak! Laos marsomba di jolo ni rajai, pola manungkap tu tano jala ninna ma: Pinuji ma Jahowa, Debatam, na patundukkon baoa angka na manggunturi dompak tuanku.\n18:29 Alai ninna rajai ma: Beha horas do dolidoli si Absalom i? Dung i ninna si Ahimas ma: Hagunturon bolon do nian na huida, uju na sinuru ni si Joab naposo ni rajai dohot ahu naposomon alai ndang huboto manang aha i.\n18:30 Dung i ninna rajai ma: Sumurut ma ho jongjong tusi. Jadi sumurut ma ibana, laos jongjong disi.\n18:31 Jadi ida ma, nunga ro halak Etiopia, laos didok ma: Barita na uli na huboan i ale rajanami! Ai nunga dipintori Jahowa ho sadarion sian tangan ni sude halak angka na hehe mangalo dompak ho.\n18:32 Alai ninna rajai ma mandok halak Etiopia: Beha horas do dolidoli si Absalom i? Jadi ninna halak Etiopia ma: Ingkon songon tu dolidoli ma nian songgop tu angka musu ni tuanku dohot tu sude halak angka na hehe mangalo dompak ho laho mangago!\nFiled under 1 Padan Na Robi, 10 II Samuel\nTagged as II Samuel\nAccording to the grace of God which is given unto me, as a wise masterbuilder, I have laid the foundation, and another buildeth thereon. But let every man take heed how he buildeth thereupon. For other foundation can no man lay than that is laid, which is Jesus Christ. Now if any man build upon this foundation gold, silver, precious stones, wood, hay, stubbl […]


10 II Samuel | Alkitab TOBA\nCategory Archives: 10 II Samuel\nAugust 21, 2008 · 11:50\n1:1 Jadi dung mate si Saul, mulak ia si Daud sian tongtangan dompak halak Amalek, sanga dua ari si Daud maringan di Ziklag.\n1:2 Tole patoluarihon, ida ma, ro sada halak sian parangan ni si Saul, maribak pangkeanna jala tano di atas uluna. Jadi dung sahat ibana tu si Daud manungkap ma ibana tu tano jala marsomba.\n1:3 Dung i ninna si Daud ma mandok ibana; sian dia ho ro? Jadi ninna ibana ma: Maporus do ahu sian parangan ni Israel, palua diringku.\n1:4 Dung i ninna si Daud ma mandok ibana: Aha huroha na masa? Ua baritahon tu ahu! Jadi ninna ibana ma: Nunga maporus angka porangan i sian tongtangan, angkup ni mansai torop marragean jala mate sian bangso i, mate nang si Saul, dohot si Jonatan anakna i.\n1:5 Dung i didok si Daud ma tu dolidoli na mamboan barita i tu ibana: Sian dia diboto ho naung mate si Saul dohot si Jonatan anakna i?\n1:6 Jadi ninna dolidoli na mamboan barita i ma tu ibana: Tardempar ahu tu atas dolok Gilboa, gabe ida ma si Saul mangunsande tu hujurna, tole hureta dohot angka parsihundul mangaromrom ibana.\n1:7 Dung i humusor ibana dompak pudi, gabe diida ahu, laos dijouhon tu ahu, gabe hudok: Dison do ahu.\n1:8 Dung i didok ma mandok ahu: Ise do ho? Jadi hudok ma tu ibana: Halak Amalek do ahu.\n1:9 Dung i didok ma tu ahu: Ua pajonok tu ahu jala bunu ahu, ai nunga mangampir huhilala, di bagasan ahu dope nian anggo sandok hosangku.\n1:10 Jadi hupajonok ma tu ibana, laos hubunu ibana, ai tangkas do huboto na so tagamon mangolu be ibana anggo dung sapala runggang. Dung i hubuat ma tumpal na di atas uluna dohot rutas na di botohonna, angka i ma na huboan nuaeng tu tuanki.\n1:11 Dung i ditiop si Daud ma pangkeanna sandiri, laos disansani ma i, suang songon i dibahen sude baoa angka na rap dohot ibana.\n1:12 Dung i mangandungi ma nasida mananangisi huhut marpuasa sahat ro di bodari ala ni si Saul dohot si Jonatan anakna i dohot ala ni bangso i ni Jahowa, dohot ala ni pinompar ni Israel angka naung marragean dibahen podang.\n1:13 Dung i didok si Daud ma tu dolidoli na mamboan barita i tu ibana: Sian dia do ho? Gabe didok ibana ma: Anak ni sada halak na pulik marga do ahu, halak Amalek tahe.\n1:14 Dung i didok si Daud ma tu ibana: Tung so mabiar do ho, mangalaluhon tanganmu laho mangago na miniahan ni Jahowa?\n1:15 Dung i digora si Daud ma sada halak sian angka dolidoli, ninna ma: Pajonok tu on, jala bunu ibana tusi! Gabe dibunu ma ibana laos mate.\n1:16 Dung i didok si Daud ma mandok ibana: Marsapata tu ho mudarmi! Ai nunga pamanganmi gabe saksi dompak ho, nimmu do: Ahu do mambunu na miniahan ni Jahowa.\n1:17 Dung i diandungkon si Daud ma ende andung on, mananangisi si Saul dohot si Jonatan anakna i.\n1:18 Laos didokkon ingkon ajarhononhon do i tu halak Juda ende andung taringot tu sior; ida ma, tarsurat do i di bagasan pustaha ni halak na bonar.\n1:19 Oe ale hamuliaon ni Israel! Nunga mate tartullang hamu di atas ni angka robeanmu! Magoponai, tung marragean angka ulubalang!\n1:20 Unang nian dipaboa barita i di Gat, unang ma nian dibaritahon di angka alaman ni Askelon, asa unang marlas ni roha angka boru Palistim, unang marolopolop angka boru ni halak parhulup.\n1:21 Hamu ale dolok Gilboa! Sai unang ma nian adong nambur manetek tu hamu manang udan madabu, manang hauma patumonaan; ai disi do hadekdekan ni lombulombu ni angka ulubalang bolon, lombulombu ni si Saul, hira na so miniahan marhitehite miak.\n1:22 Na so dung mulak nian sior ni si Jonatan so martubol sian mudar ni angka na marragean, sian tabotabo ni angka ulubalang; podang ni si Saul pe ndang dung mulak boti so martubol.\n1:23 Oe ale Saul dohot Jonatan, angka na hinaholongan jala hasudungan ni roha tagan di ngolunasida, jala dihamatean nasida pe ndang sirang nasida; dumoras do nasida sian pidong raja ualu, jala gumogo sian singa.\n1:24 Hamu ale boru Israel, tatangisi hamu ma si Saul na maruloshon tu hamu angka ulos surta, na mambahen pangkeanmuna marjagarjagar sian sere.\n1:25 Magoponai! Tung marragean angka ulubalang di tongatonga ni tongtangan! Nunga tung mate tartullang si Jonatan di atas robeanmi!\n1:26 Iale Jonatan, ale anggia. Mansai marsak rohangku pasarisari panadingmi! Tung hasudungan ni rohangku situtu do ho, lomoan do rohangku mida holong ni roham di ahu, asa mida holong ni roha ni parompuan.\n1:27 Magoponai! Tung marragean angka ulubalang jala mago angka parhohas tu hamusuon!\n2:1 Jadi dung salpu angka i, marsungkun ma si Daud tu Jahowa, ninna ma: Jadi do ahu nangkok tu sada sian angka huta di Juda? Dung i ninna Jahowa ma tu ibana: Nangkok ma ho. Dung i ninna si Daud muse: Tu huta dia do ahu nangkok? Dung i ninna Ibana ma: Tu Hebron do.\n2:2 Jadi nangkok ma si Daud tusi rap dohot jolmana na dua i, si Ahinoam, boru Jesreel dohot si Abigail, jolma ni si Nabal nahinan sian Karmel.\n2:3 Angkup ni diarahon si Daud ma donganna, angka na nangkok rap dohot ibana, ganup dohot isi ni bagasna be, jadi maringan ma nasida di angka huta na humaliang Hebron.\n2:4 Dung i ro ma halak Juda, mamiahi si Daud disi bahen raja gumomgom pinompar ni Juda. Dung i dibaritahon halak ma tu si Daud: Naung binandahon ni halak Jabes di Gilead si Saul.\n2:5 Jadi disuru si Daud ma angka suruanna tu halak Jabes di Gilead, mandok tu nasida: Dapotan pasupasu ma hamu sian Jahowa ala na binahenmuna asi ni roha tu tuanmuna, tu si Saul, ala naung dibandahon hamu ibana.\n2:6 On pe sai dibahen Jahowa ma tu hamu asi ni roha dohot habonaron, ahu pe bahenonku do denggan basa tu hamu ala naung dibahen hamu songon i.\n2:7 Antong margogo ma tanganmuna gabe parangan na begu; ai nunga mate nian anggo si Saul tuanmuna i, alai nunga dimiahi pinompar ni Juda ahu bahen raja gumomgom nasida.\n2:8 Alai ro ma si Abner, anak ni si Ner, partogi ni parangan ni si Saul, dibuat ma si Isboset, anak ni si Saul, jala ditogihon ibana taripar tu Mahanaim.\n2:9 Jala dipabangkit ibana gabe raja gumomgom Gilead dohot halak Aser i dohot Jisreel dohot Epraim dohot Benjamin ro di sandok Israel.\n2:10 Marumur opatpulu taon si Isboset, anak ni si Saul di hababangkitna gabe raja gumomgom Israel, jala dua taon lelengna ibana mangarajai. Holan pinompar ni Juda do mangihuthon tu si Daud.\n2:11 Ia leleng ni si Daud raja di Hebron gumomgom pinompar ni Juda pitu taon onom bulan do.\n2:12 Dung i borhat ma si Abner, anak ni si Ner rap dohot angka naposo ni si Isboset, anak ni si Saul, sian Mahanaim tu Gibeon.\n2:13 Borhat dohot si Joab, anak ni Nai Seruia rap dohot angka naposo ni si Daud; gabe pajumpang ma nasida di lambung ambar Gibeon; jadi marsaro ma nasida di baribaan ni ambar i, jala alona i di baribaon ni ambar i.\n2:14 Dung i ninna si Abner ma mandok si Joab: Ua hehe ma angka dolidoli i, asa masijonapan nasida di adopanta! Antong hehe be ma nasida, ninna si Joab.\n2:15 Jadi borhat be ma nasida mandapothon, sampulu dua bilanganna sian Benjamin, parangan ni si Isboset, anak ni si Saul, jala sampulu dua halak sian angka naposo ni si Daud.\n2:16 Dung i ganup nasida manoro ulu ni alona, jala ditihamhon podangna tu andora ni alona, gabe rap rage nasida. Alani targoar inganan i: Helkat-Hasurim mardonokkon Gibeon.\n2:17 Laos sobu situtu ma nasida tongtang sadarina i, talu ma si Abner dohot halak Israel maralohon naposo ni si Daud.\n2:18 Alai adong disi tolu anak ni Nai Seruia, si Joab, si Abisai dohot si Asahel. Mansai gompis mardalan anggo si Asahel songon sada hije na di ladang.\n2:19 Jadi sai dilotongi si Asahel do si Abner, ndang olo manimbil tu siamun manang tu hambirang sian pudi ni si Abner.\n2:20 Dung i manaili dompak pudi ma si Abner, ninna ma: Atehe si Asahel do ho? Ahu ma tutu, ninna.\n2:21 Dung i ninna si Abner ma mandok ibana: Pasimbil ho tu siamunmu manang tu hambirangmu, jala tangkup di ho sahalak sian angka dolidoli i, jala buat di ho pangkeanna. Alai ndang olo si Asahel sumurut sian pudina.\n2:22 Dung i diulahi si Abner muse mandok tu si Asahel: Pasurut ho sian pudingku! Boasa tagonan manungkap tu tano ho bunuonku? Jala beha ma pambahenku tung sura mandompakkon bohi ni si Joab, hahami?\n2:23 Alai manjua do ibana sumurut, jadi ditullangkon si Abner ma suhul ni hujur i tu butuhana, pola puas hujur i sian tanggurungna, gabe tinggang ibana disi, laos mate tongkinnai. Dung i manang ise na sahat tu tano hapeahan ni si Asahel i, sulon do disi.\n2:24 Alai sai didatdati si Joab dohot si Abisai do mangeak si Abner i. Jadi dung mate mata ni ari sahat na nasida tu robean Amma, tondong ni Gia, di dalan laho tu halongonan Gibeon.\n2:25 Dung i marpungu ma halak Benjamin mangihuthon si Abner, gabe sada parduaan, jadi sulon nasida jongjong di punsu ni sada robean.\n2:26 Dung i mangua ma si Abner mandok tu si Joab; tung sai datdatan ni podang i do marraserasehon? Ndang diboto ho, lam gabe musu tihus do i di laonlaon ni ari? Sadia leleng on so dohononmu situan na torop i mansohot mangalele angka hahaanggina.\n2:27 Dung i ninna si Joab ma: Songon sintongna mangolu Debata, aut unang didok ho hatam pajujuhon, nunga nasogot mansohot na torop i sian na mangalele donganna be.\n2:28 Dung i dipalu si Joab ma sarune gabe sulon sude na torop i, ndang be didatdati mangalele Israel, jala ndang be didatdati tongtang.\n2:29 Alai anggo si Abner dohot angka paranganna i mardalan umbolus adaran i manipat sabornginna i, laos ditaripari nasida ma Jordan i, jala dibolus nasida sandok luat Biteron, gabe sahat nasida tu Mahanaim.\n2:30 Mulak dohot si Joab sian na mangalele si Abner, jala dipapungu sude na torop i. Jadi hurang sian angka naposo ni si Daud i sampulu sia halak angkup ni si Asahel.\n2:31 Alai nunga dibunu angka naposo ni si Daud sian Benjamin, sian parangan ni si Abner tolu ratus onompulu halak, angka na mate.\n2:32 Dung i dihindat nasida ma si Asahel, jala dibandahon ibana tu bagasan tanoman ni amana na di Betlehem. Dung i mardalan ma si Joab dohot angka paranganna i manipat sabornginna i mamungka buha siang ari sahat ma nasida tu Hebron.\n7:1 Dung i uju hundul rajai sahali di bagasan jabuna, jala naung marhasonangan rohana dibahen Jahowa maradophon nasa musuna humaliang.\n7:2 Jadi ro ma hata ni rajai mandok panurirang Natan: Ua ida ma, maringan di bagasan jabu na sian hau Ares do ia ahu, ia poti ni Debata maringan do di tongatonga ni rimberimbe.\n7:3 Dung i ninna si Natan ma mandok rajai: Antong laho ma ho! Nasa na sinangkap ni roham di bagasan, patupa ma i, ai Jahowa do donganmu.\n7:4 Alai bornginna i ro ma hata ni Jahowa tu si Natan mandok songon on:\n7:5 Laho ma ho, hatahon ma tu naposongku si Daud: Songon on do hata ni Jahowa: Tung tarbahen ho ma paulihon di Ahu sada bagas bahen ingananku?\n7:6 Ai ndang dung maringan Ahu di bagasan jabu, olat ni ari dung huboan halak Israel nangkok sian Misir rasirasa sadarion, tongtong do Ahu mardalandalan, maringanan di bagasan undungundung.\n7:7 Saleleng Ahu mardalandalan rap dohot sude halak Israel, tung dung ma Ahu mandok nanggo sada hata tu sahalak sian angka marga ni Israel, angka na hudokkon nian marmahan bangsongku Israel, songon on: Boasa so dipauli hamu di Ahu sada joro sian hau Ares?\n7:8 On pe songon on ma dohononmu tu naposongku si Daud: Boti hata ni Jahowa Zebaot: Nunga Ahu mambuat ho sian parmahanan, sian na mangadu angka birubiru, asa bangkit ho gabe induk gumomgom bangsongku Israel.\n7:9 Sai hudongani ho na sai laon, manang dompak dia ho mangalangka jala nunga husiaphon sude angka musum maradophon ho, jala hubahen goarmu marbarita situtu, songon goar ni halak na bolon, angka na di tano on.\n7:10 Angkup ni, nunga hubasabasahon sada inganan tu bangsongku Israel, jala nunga hulopokkon ibana, asa maringanan ibana disi, asa unang be tarhutiksa, jala unang be didatdati angka anak ni hageduhon manosaknosak ibana, songon uju di mulana.\n7:11 Jala olat ni ari, dung hupabangkit angka panguhum parenta bangsongku Israel, Ahu do mangalehon hasonangan tu ho maradophon sude musum. Angkup ni marbagabaga muse Jahowa tu ho, paboa pahoton ni Jahowa pinomparmu sogot.\n7:12 Ia dung jumpang tingkim mate, marpungu ho tu angka ompum, patindangonku ma pinomparmu dipudim, na ruar sian butuham, tu Ibana ma pahotonku harajaon.\n7:13 Ingkon Ibana pauli sada bagas di Goarhu, jala Ahu pahothon habangsa ni harajaonna ro di salelenglelengna.\n7:14 Ahu gabe Amana, jala Ibana gabe Anakku. Molo tung mambahen dosa Ibana, linsinglinsing ni jolma pangkeonku mangalinsingi Ibana.\n7:15 Alai ndang unsatonku sian Ibana anggo asi ni rohangku, songon na huunsati sian si Saul, naung hupaijur di jolomi.\n7:16 Alai ingkon hot do anggo pinomparmi dohot harajaonmu ro di salelenglelengna di jolom, habangsam pe ingkon hot do ro di salelenglelengna.\n7:17 Hombar tu saluhut angka hata ondeng, jala hombar tu sandok pangungkapon i mangkatai si Natan tu si Daud.\n7:18 Dung i masuk ma raja Daud, laos hundul ma ibana di adopan ni Jahowa, ninna ma: Tung ise ma ahu pola, ale Tuhan Jahowa? Jala tung ise ma pola anggo pinomparhu, umbahen tung diboan Ho ahu sahat ro tuson?\n7:19 Angkup ni maotikku dope i di roham, ale Tuhan Jahowa! Pola huhut marbagabaga Ho taringot tu pinompar ni naposom, taringot tu na masa sogot; uhum ni jolma do i, ale Tuhan Jahowa!\n7:20 Tung aha dope angkup ni sidohonon ni si Daud tu Ho? Ai ditanda Ho do naposomon, ale Tuhan Jahowa.\n7:21 Ala ni hatam, jala hombar tu roham dibahen Ho saluhut halongangan na bolon on, laho pabotohon angka i tu naposomon.\n7:22 Ala ni umbahen timbul Ho, ale Jahowa Debata! Ai ndang adong jumpang songon Ho, jala ndang adong Debata dungkon ni Ho, hombar tu saluhut naung binege ni pinggolnami.\n7:23 Jala tung didia ma adong jumpang sada bangso tudoshon bangsomu, songon Israel tahe di atas tano on? Tung Debata sandiri borhat laho manobus asa mangain bahen bangsona sandiri dohot mambahen barita di dirina, asa mambahen tu hamu halongangan bolon dohot na songkal humongkop tanomi di jolo ni bangsom, na tinobusmu di Ho sian Misir, sian angka parbegu dohot sian debatanasida.\n7:24 Jala nunga dipadiri Ho di Ho bangsom Israel, bahen bangsom ro di salelenglelengna, jala Ho ale Jahowa, gabe Debatanasida.\n7:25 Antong ale Debata Jahowa! Sai pahot ma hata naung pinarbagabagami taringot tu naposom dohot taringot tu pinomparna sahat ro di salelenglelengna, jala bahen ma hombar tu bagabagami.\n7:26 Asa timbul Goarmu ro di salelenglelengna, asa dohonon ni halak songon on: Jahowa Zebaot do Debata ni Israel, jala hot ia pinompar ni naposom si Daud di jolomi.\n7:27 Ai Ho, ale Jahowa Zebaot, Debata ni Israel, nunga dipapatar Ho tu pinggol ni naposomon hata on: Ahu pajongjongkon di ho sada bagas. Ala ni umbahen naung marhasonangan roha ni naposomon manangiangkon tu Ho tangiang on.\n7:28 On pe, ale Tuhan Jahowa! Ho sandiri do Debata, jala hasintongan do angka hatam, jala nunga diparbagabaga Ho tu naposomon hata na denggan on.\n7:29 Antong pungka ma nuaeng mamasumasu pinompar ni naposomon, asa hot di adopanmu nasida ro di salelenglelengna; ai Ho sandiri, ale Jahowa marbagabagahon, jala marhite sian pasupasum dapotan pasupasu pinompar ni naposomon ro di salelenglelengna.


Die 10 Besten Hotels nahe Chiesa di Santa Maria a Mare\nBeste Hotels nahe Chiesa di Santa Maria a Mare, Giulianova\nVia Annunziata, 64021 Giulianova, Italien\nLesen Sie Bewertungen zu Chiesa di Santa Maria a Mare.\n550 von 3.319 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Chiesa di Santa Maria a Mare\n1,0 km von Chiesa di Santa Maria a Mare\n1,9 km von Chiesa di Santa Maria a Mare\n2,2 km von Chiesa di Santa Maria a Mare\n2,5 km von Chiesa di Santa Maria a Mare\n2,4 km von Chiesa di Santa Maria a Mare\n3,0 km von Chiesa di Santa Maria a Mare\n4,4 km von Chiesa di Santa Maria a Mare\n5,9 km von Chiesa di Santa Maria a Mare\n6,9 km von Chiesa di Santa Maria a Mare\n6,7 km von Chiesa di Santa Maria a Mare\n7,6 km von Chiesa di Santa Maria a Mare\n8,4 km von Chiesa di Santa Maria a Mare\n0,8 km von Chiesa di Santa Maria a Mare\n1,1 km von Chiesa di Santa Maria a Mare\n3,1 km von Chiesa di Santa Maria a Mare\n3,4 km von Chiesa di Santa Maria a Mare\n3,5 km von Chiesa di Santa Maria a Mare\n3,8 km von Chiesa di Santa Maria a Mare\n6,8 km von Chiesa di Santa Maria a Mare\n7,1 km von Chiesa di Santa Maria a Mare


34 Nahum | Alkitab TOBA\nCategory Archives: 34 Nahum\nAugust 17, 2008 · 12:39\n1:1 On ma lumbalumba tu Ninive. Buku pangungkapon ni si Nahum, halak Elkos.\n1:2 Debata parrimas jala parlulu do Jahowa, parlulu do tongon Jahowa, jala parrimas situtu, parlulu do Jahowa dompak angka alona, jala parsunisunian ibana dompak angka musuna.\n1:3 Lambat do Jahowa tarrimas alai na gogo situtu, sai na luluhononna do: Jahowa mardongan habahaba dohot halisungsung parhiteanna, jala ombun do orbuk ni patna.\n1:4 Mangonai hata ibana tu laut gabe marsik, sude angka batang aek pe marsik dibahen; malos ia Basan dohot Karmel, malos dohot bunga ni Libanon.\n1:5 Angka dolok humutur maradophon ibana, jala angka dolokdolok malala, jala tano i humuntal maradophon bohina ro di portibi on dohot pangisina sudena.\n1:6 Tung ise ma manahan jongjong maradophon piripirina? Tung ise ma tarbahen tindang mida parpiar ni rimasna? Marjimburjimbur do songon api murukna, jadi angka torban ma dolok batu maradophon ibana.\n1:7 Pardenggan basa do Jahowa, tau partanobatoan di ari hagogotan, jala ditanda do angka na marhaposan tu ibana.\n1:8 Alai marhitehite aek na sumar sun siap inganannasida dibahen ibana, jala haholomon mangalotongi angka musuna.\n1:9 Tung aha ma ditahi rohamuna mangalo Jahowa? Sun siap nasida dibahen ibana. Ndang pola dua hali hehe hagogotan.\n1:10 Ai hira angka na nirait ni suga, jala hira angka na mabuk di parmabuhannasida sudahononna nasida, songon durame tahe na pate hiang.\n1:11 Sian ho do ruar jolma na martahi hajahaton mangalo Jahowa, jolma partahi na jat situtu.\n1:12 Songon on do hata ni Jahowa: Nang pe rimpas nasida, jala songon i torop, laos songon i do siap nasida sabion jala laho salpu boti. Ia dung hupajimput ho, ndang be ulahanku pajepol ho.\n1:13 On pe ponggolhononku ma nuaeng augana sian ho, jala rapuanku angka rantem.\n1:14 Alai nunga martona Jahowa taringot tu ho: Ndang be tarbarita goarmu; siaphononku do sian bagas ni debatam ganaganaan na niuhir dohot na tinuang; ahu do mambahen tanomanmu, ai maneangku do ho jumpang.\nFiled under 1 Padan Na Robi, 34 Nahum\nTagged as Nahum\n2:1 Ida ma, di atas angka dolok pat ni siboan barita na uli, na maningtingkon: Hademakan! Pestahon angka pestami, ale Juda, garari ma angka bagabagam! Ai ndang be solaon ni na so marniula ho, nunga tung sun siap ibana.\n2:2 Nunga nangkok ibana na paserak ho. Jamoti ma partanobatoan i! Taropangi ma dalan! Hohos i ma gontingmu! Pangke ma nasa gogom.\n2:3 Ai pasuangon ni Jahowa ma hatimbulon ni Jakkob, songon hatimbulon ni Israel, ai nunga dipupusi angka pamupusi nasida, jala disegai angka ranting ni hau anggurnasida.\n2:4 Nunga marrara lombulombu ni angka ulubalangna, marpangkean na tinubar angka baoa sialo musu, marsillam songon api do angka sasabi ni huretana porang di ari parhontasanna, jala angka hujur disamarahon.\n2:5 Dienjak do angka huretai di alaman, mardorom di angka onan, rupana songon huathuat, songon hilap parsiksaknasida.\n2:6 Diingot roha ni rajai angka ulubalangna, hape martinggangan nasida di angka lapangnasida; humalaput nasida manahopi parikna, hape nunga sonson salosap.\n2:7 Dipatalak nasida nian angka bahal ni angka batang aek, jadi malala ma bagas bolon ni rajai.\n2:8 Alai nunga putus uhumi ingkon pasalangon ibana laho tu habuangan, jadi songon parturtu ni anduhur pangandung ni borunasida, angka ditompuhi be do andorana.\n2:9 Alai anggo Ninive, songon ambar pardengkean sian na robi do i, hape maporus do nasida: So hamu, so hamu! Alai ndang adong na olo humusor nanggo sahalak.\n2:10 Gomaki hamu ma perak, gomaki hamu ma sere! Ai ndang marlilit angka arta na arga situtu dohot sude angka ulaula hasudungan ni roha.\n2:11 Siap situtu jala pansing dipupusi luhutna pola malala ateate ni jolma, jala angka hitir ulu ni tot jala dibobok gonting ni saluhut isina jala marlangan bohinasida saluhutna.\n2:12 Didia do nuaeng liang ni angka singa, jala didia panjampalan ni angka singa panoro? Parmeammeaman ni singa tunggal dohot boruboru ro di anak ni singa, jala ndang adong na hum manonggoti.\n2:13 Singa na manoro sisoroon singkop di angka anakna, jala na manansani di singa boruboru angkupna, jala digohi liangna dohot soroan, jala ingananna dohot na ginotilna.\n2:14 Ida ma, ro ma ahu marlulu dompak ho, ninna Jahowa Zebaot, martimpul ma timus ni angka huretam tutungonku, jala suda panganon ni podang angka singami, jala siaphononku soroanmi sian tano on, asa unang be tarbege soara ni angka suruanmi.\nAugust 17, 2008 · 12:38\n3:1 Marjea ma huta sisopsop mudar, tung gok gabus do i dohot pandoboon, ndang mansadi adong nilaumna.\n3:2 Nunga pola tarbege parlisik ni batahi dohot parlopuk ni galapang dohot hoda na marinjak, dohot hureta na maringkatingkat.\n3:3 Tole jolma parsihundul marrongoman ro dohot podang na marjillamjillam dohot hujur na marsillam, dohot torop halak angka na mabugang dohot bangke margugungugun, tung na so habilangan do bangke angka na marragean, pola martinggangan nasida dibahen angka na matena sian nasida.\n3:4 Binahen ni hinadeak ni angka parmainanon ni parompuan sibabijalang na geduk, parutiutian na pande, naung manggadis torop angka bangso marhite sian parmainanonna dohot angka marga binahen ni ujarujaranna.\n3:5 Ida ma, marlulu ma ahu dompak ho, ninna Jahowa Zebaot, lingkuphononku ma sarungmi tu bohim, jala paidahononku ma parsaemaraonmu tu angka bangso dohot hailaonmu tu angka harajaon.\n3:6 Jala reongkononku ma tu ho biasbias, palea ho, jala bahenonku ho sitotonduron.\n3:7 Asa ganup na marnida ho maporus sian ho, jala dohononna do: Nunga tung siap Ninive, tung ise be mangandungi ibana? Sian dia na ma luluanku angka na mangapul ho?\n3:8 Tung dumenggan ma ho huroha sian No-Ammon, na maringanan martopihon batang aek Nil, aek humaliang ibana, na martanobato laut, laut i tahe parikna?\n3:9 Tole Kus na gonting dohot Misir, na so habilangan, Put dohot Kub, angka na hinaram manolongi ho.\n3:10 Nasida pe nunga tarboan tu habuangan, posoposona pe dirosahi do di suhisuhi ni nasa alaman, jala marruji do nasida taringot tu angka na marmulia, jala sude angka na raja ditali do dohot rante.\n3:11 Ho pe, ingkon mabuk sogot gabe monjap, ho pe luluanmu do partanobatoan maradophon musu.\n3:12 Saluhut angka partanobatoanmu tudoshon hau antajau do marparbue na gulokon, molo hinutur, gabe madekdek do angka i tu pamangan ni halak na manganhon.\n3:13 Ida ma, boruboru do bangsom di tongatongami; ingkon talak do angka harbangan ni tanom dapoton ni musum, api manganhon ransangransangmi.\n3:14 Datdati ma tahui aek di ho tumagam tungkumtungkum, patang partanobatoanmu, luntahi ma gambo, jala dogili tano liat, patogu ma liang panutungan.\n3:15 Sai na suda do ho panganon ni api disi, siaphonon ni podang ho, gagatonna ho, songon panggagat ni sihapor. Padeak ma ho songon tamponok, padeak ma ho songon sihapor.\n3:16 Tumorop hian angka partigatigam dibahen ho sian bintang, angka na di langit, marrongoman angka sihapor, laos habang muse.\n3:17 Songon sihapor do angka jujunganmi, jala songon gulomitgulomit angka indukmi, angka na marasar di dorpi uju di ari ngali: Binsar mata ni ari muse, gabe di purpurhon nasida, jala ndang tanda be ingananna manang didia.\n3:18 Nunga mondokondok angka parmahanmi, ale raja sian Assur; nunga modom be angka partogim. Nunga marserak bangsom di atas ni angka dolok, jala ndang adong na papunguhon.\n3:19 Ndang hadaonan hamamagom, nunga targisik bugangmi. Nasa na umbege baritam martopap be do martillahon ho, ai ise na so dibolus hajahatonmu tongtong?


I KRONIKA 15 - BIBLE & BUKU ENDE ONLINE\n15:1 Dung i didokkon si Daud ma paulion angka bagasna di bagasan huta ni si Daud, diparade do huhut sada inganan di poti ni Debata, jala dipahembang sada undungundungna.\n15:2 Uju i ma didok si Daud: Ndang jadi usungon ni manang ise poti ni Debata, dungkon ni halak Lepi; ai nunga dipillit Jahowa nasida mangusung poti ni Debata dohot marhalado di Ibana ro di saleleng ni lelengna.\n15:3 Jadi dipaluhut si Daud ma sandok Israel tu Jerusalem, asa diboan nasida poti ni Jahowa nangkok tu ingananna, na pinadirina hian disi.\n15:4 Dipaluhut si Daud huhut pinompar ni si Aron dohot halak Lepi.\n15:5 Sian pinompar ni si Kohat: Si Uriel, indukna i, ro di hahaanggina, saratus duapulu halak toropna.\n15:6 Sian pinompar ni si Merari: Si Asaya, indukna i, ro di hahaanggina, dua ratus duapulu halak toropna.\n15:7 Sian pinompar ni si Gerson: Si Joel, indukna i, ro di hahaanggina, saratus tolupulu halak toropna.\n15:8 Sian pinompar ni si Elsapan: Si Semaya, indukna i ro di hahaanggina, dua ratus halak toropna.\n15:9 Sian pinompar ni si Hebron: Si Eliel, indukna i ro di hahaanggina, ualupulu halak toropna.\n15:10 Sian pinompar ni si Usiel: Si Abinadab, indukna i ro di hahaanggina, saratus sampulu dua halak toropna.\n15:11 Dung i dijou si Daud ma malim Sadok dohot si Abiatar ro di halak Lepi i ma: Si Uriel, si Asaya, si Joel, si Semaya, si Eliel dohot si Abinadab.\n15:12 Jala didok rajai tu nasida: Hamu do angka partogi ni halak Lepi marompuompu; dibahen i parbadiai hamu ma dirimuna dohot hahaanggimuna i, asa diboan hamu poti ni Jahowa, Debata ni Israel, nangkok tu inganan naung hupadiri disi.\n15:13 Ai na jolo, tagan so disi dope hamu, dibahen Jahowa, Debatanta i do sada parsirangan di tongatonga ni hita on, ala so italului Ibana songon patutna.\n15:14 Jadi manguras be ma angka malim dohot halak Lepi, asa boanonna nangkok poti ni Jahowa, Debata ni Israel.\n15:15 Jadi diusung halak Lepi ma poti ni Debata marhaluhalu di abarana, songon naung tinonahon ni si Musa hian, hombar tu hata ni Jahowa.\n15:16 Dung i didokkon si Daud ma angka induk ni halak Lepi, asa dipadiri hahaangginasida i, angka parende mardongan parhinaloan marragamragam, angka hasapi, arbap dohot sordam, asa dipalu angka i pariburhon soara, paganda las ni roha.\n15:17 Jadi dipadiri halak Lepi ma si Heman, anak ni si Joel, jala sian angka hahaanggina si Asap, anak ni si Berekia; jala sian pinompar ni si Merari, hahaangginasida i, si Etan, anak ni si Kusaria.\n15:18 Jala dongannasida muse angka hahaangginasida rongkanan paduahon: Si Sakaria, si Ben, si Jasiel, si Semiramot, si Jeiel, si Uni, si Eliab, si Benaia, si Maaseia, si Matitia, si Elipelen, si Mikneya, si Obed-Edom, si Jeiel, angka sijaga pintu.\n15:19 Alai anggo halak parende, i ma si Heman, si Asap dohot si Etan mardongan hesekhesek tombaga paribur soara.\n15:20 Alai anggo si Sakaria, si Asiel, si Semiramot, si Jeiel, si Uni, si Eliab, si Maaseia dohot si Benaia mardongan hasapi marsoara boruboru.\n15:21 Alai anggo si Matitia, si Elipelen, si Mikneya, si Obed-Edom, si Jeiel dohot si Asasia mardongan arbap marsoara na sihil laho marendehon.\n15:22 Alai anggo si Kenania, induk ni halak Lepi manguluhon parendeon dohot mangajarhon parendeon, ai na pande do ibana.\n15:23 Ia si Berekia dohot si Elkana sijaga pintu di lambung poti.\n15:24 Alai anggo si Sebania, si Josapat, si Netaneel, si Amasai, si Sakaria, si Benaia dohot si Elieser, angka malim i tahe mamalu sarune di adopan ni poti ni Debata; ianggo si Obed-Edom dohot si Jehia gabe sijaga pintu di lambung poti.\n15:25 Dung i borhat ma si Daud rap dohot angka sintua ni Israel ro di angka induk ni saribu halak laho mamboan poti parpadanan ni Jahowa nangkok sian jabu ni si Obed-Edom marlas ni roha godang.\n15:26 Jadi dung ditumpak Debata halak Lepi, angka na mangusung poti parpadanan ni Jahowa, dipelehon nasida ma pitu lombu naposo dohot pitu birubiru tunggal.\n15:27 Alai anggo si Daud marpangkean baju juba sian hain na halus, songon i nang sude halak Lepi, angka na mangusung poti i dohot angka parende, nang si Hanania, induk manguluhon angka halak parende; marpangkean baju epod sian hain na bontar do si Daud huhut.\n15:28 Jadi sandok Israel mamboan nangkok poti parpadanan ni Jahowa mardongan olopolop dohot soara ni sarune, sordam dohot arbap dipagogo huhut soara ni hasapi dohot tulila.\n15:29 Jadi dung sahat poti parpadanan ni Jahowa tu bagasan huta ni si Daud, gabe mandulo ma si Mikhal, boru ni si Saul sian pandiloan; jadi dung diida raja Daud i marhajingjang dohot manontori, marhu ni roha ibana mida rajai.